No nezdajú, pretože nie sú pravdivé. Predovšetkým chcem povedať, že konzorcium opakovane potvrdilo, že má finančné prostriedky na výstavbu tohto diaľničného úseku...

Podľa vyššie uvedených zdrojov a slov predstaviteľa koncesionárov, konzorcium potvrdilo, že má zabezpečené zdroje na výstavbu.


Pretože keby napríklad len v Českej republike nemusela Česká republika jeden jediný rok splácať svoje dlhy a úroky zo svojich dlhov, tak elektrická energia v celej Českej republike by mohla byť jeden rok zadarmo...


Tento graf hovorí podľa Štatistického úradu Slovenskej republiky, kde nezamestnanosť bola, keď ste začínali pred dvomi rokmi a kde je. Je to vleklé, skôr stagnujúce a ak chcete čísla z úradu ústredia práce, tie sú 13,4 na úvod, 13,3 teraz.

Ján Figeľ vo svojom tvrdení používa čísla z Ústredia práce, sociálnych vecí a rodiny. Miera evidovanej nezamestnanosti na Slovensku na začiatku vlády Roberta Fica v roku 2012 bola podľa ÚPSVaR v marci na úrovni 13,69% a v apríli 13,4%. Podľa najnovšej štatistiky z marca 2014 je miera evidovanej nezamestnanosti na Slovensku 13,28%. Figeľ teda uvádza správne údaje zo zdroja ÚPSVaR. Údaje zo Štatistického úradu SR za marec/apríl 2014 ešte nie sú dostupné.

ÚPSVaR štatistiky


Keď premiér tejto krajiny na eurovýbore povie, aj keď sa tam zakoktal na otázku europoslanca, že samozrejme, že by sme tam poslali aj vojakov.

Europoslanec Milan Uhrík sa na parlamentnom výbore pre európske záležitosti opýtal premiéra Eduarda Hegera: „Sme pripravení aj napríklad ísť do vojny na Ukrajine v rámci nejakej akcie NATO?”

Heger poukázal na naše záväzky v rámci NATO: „Sme zodpovedný partner v rámci medzinárodných zmlúv. (...) Samozrejme, pán Uhrík, (...) poznajúc naše záväzky z hľadiska NATO.“ ( tv.nrsr.sk , otázka od 39:52, odpoveď od 45:20)

Nakoľko však Ukrajina nie je členom, povinnosť kolektívnej obrany sa na ňu nevzťahuje a Slovensko nemá povinnosť sa na prípadnej spoločnej operácii NATO podieľať.

Hoci je Chmelárov výrok fakticky pravdivý, neznamená to, že by Slovensko konalo v takom prípade neštandardne. Uhrík sa v otázke priamo dopytuje na možnosť účasti SR na spoločnej akcii Severoatlantickej aliancie (NATO). Slovensko sa už v minulosti podieľalo na operáciách AFOR v Albánsku, SFOR v Bosne a Hercegovine, KFOR v Kosove, ISAF v Afganistane či viacerých misiách pod taktovkou USA, či EÚ, a to aj vyslaním vojenských jednotiek. Naproti tomu, čo však premiér Heger naznačuje, nie je takáto participácia automatická , a rozhodnutie, či sa zúčastniť na spoločnej operácii NATO, je na rozhodnutí každého členského štátu.

tv.nrsr.sk podieľalo misiách automatická


Takisto riešime otázky sprísnenia prace na doma, riešime otázky zodpovednosti sudcov, ktorí sú na PN za to, aby teda naozaj to bola reálna PN a nie proste niekde že budú na dovolenke a podobne, čo sa tiež stávalo. Sprísňujeme podmienky na 13. a 14. plat, ktorý sudcom je vyplácaný, kritéria na to, aby ho vôbec mohli dostať vyplatený.

Výrok hodnotíme ako pravdivý, pretože novela zákona o sudcoch a prísediacich špecifikuje kontrolu a podmienky plnenia sudcovských povinností v domácom prostredí, taktiež udeľuje právomoc predsedovi súdu požiadať Sociálnu poisťovňu o kontrolu práceneschopného sudcu a sprísňuje podmienky na získanie ďalšieho platu sudcu tým, že sa navyšuje počet potrebných odpracovaných dní vo funkcii sudcu. Novela Zákona o sudcoch a prísediacich § 60: Doterajší text § 60, ktorý upravuje PN sudcov, sa označuje ako odsek 1 a dopĺňa sa odsekom 2, ktorý znie: „ (2) Predseda súdu môže počas dočasnej neschopnosti na výkon funkcie sudcu pre chorobu alebo pre úraz požiadať Sociálnu poisťovňu o vykonanie kontroly dodržiavania liečebného režimu dočasne práceneschopného sudcu.“ Sprísnili sa podmienky na získanie trinásteho a štrnásteho platu tým, že V § 77 ods. 1 písm. a) sa číslo „75“ nahrádza číslom „95“. Pôvodne (§ 77) mal teda sudca nárok na 13. a 14 plat ak za polrok odpracoval aspoň 75 dní. Novela tento počet zvyšuje na 95 dní. "(1) Sudcovi patrí v každom polroku kalendárneho roka ďalší plat vo výške funkčného platu patriaceho za mesiac máj alebo za mesiac november, ak v príslušnom polroku do 31. mája a do 30. novembra a) vykonával funkciu sudcu aspoň 95 pracovných dní, (3) Výkonom funkcie sudcu na účely poskytnutia ďalšieho platu podľa odseku 1 písm. a) je aj čas a) čerpania dovolenky, b) plateného pracovného voľna, c) neprítomnosti pre úraz, ku ktorému došlo pri výkone funkcie alebo v súvislosti s výkonom funkcie, d) dočasného pozastavenia výkonu funkcie podľa § 22, ak sudcovi vznikne nárok na doplatok rozdielu platu podľa § 22 ods. 9; ďalší plat sa v tomto prípade doplatí spolu s doplatkom rozdielu platu, e) prehlbovania kvalifikácie, čerpania študijného voľna pri zvyšovaní kvalifikácie."

novela Pôvodne


...som rokoval o Parížskej zmluve proti klimatickým zmenám a dokonca som ju podpisoval  v mene EU v OSN...

Maroš Šefčovič, dlhoročný eurokomisár, sa ako podpredseda Európskej komisie pre energetickú úniu zúčastňoval rokovaní o Parížskej dohode a 22. apríla 2016 ju v mene EÚ podpísal na ceremónii OSN v New Yorku. Výrok hodnotíme ako pravdivý.

zúčastňoval podpísal


(Otázka: pán Matovič hovorí, 6 a 8 %). Béla Bugár: No, jednak 7, keď už tak nie 6 - 6,9, ale to je jedno. (koľko percent hlasov získal Most-Híd vo voľbách, pozn.)

V parlamentných voľbách 2012 získala strana Most-Híd podľa údajov Štatistického úradu 6,89% a Matovičova strana Obyčajní ľudia a nezávislé osobnosti získala 8,55%.

údajov


My šetríme v štátnej správe, šetríme výrazne v štátnej správe na základné výdavky, znížili sme platy v štátnej správe v prvom roku o 10%.

Platy v štátnej správe Podľa portál.gov.sk rezort financií nariadil ministerstvám 10 % úspory mzdových prostriedkov, to znamená, že bolo na každom z ministerstiev či si úsporu vyrieši krátením platov, prepúšťaním, alebo ich kombináciou. Ministerstvá o 10 % znižovaní platov väčšinou neuvažujú. Hovoria, že požadované úspory sa im podarí dosiahnuť prepustením časti úradníkov. Čiže došlo k 10 % zníženiu mzdových prostriedkov, nie k 10 % zníženiu platov v štátnej správe. Výrok je zavádzajúci.

portál.gov.sk


Z nášho poslaneckého klubu väčšina, zhruba dve tretiny poslancov, priamo spolupodpísali ten návrh

Dňa 24. februára TASR uviedla, že pod spoločný opozičný návrh ústavného zákona, ktorý by definoval rodinu a manželstvo, sa podpísalo všetkých 13 poslancov KDH, 9 z celkovo 14 poslancov klubu OĽaNO , 9 z 13 poslancov strany Most, 6 z 8 poslancov za SDKÚ a traja nezaradení opoziční poslanci. V prípade klubu OĽaNO, 9 zo 14 poslancov sú skutočne dve tretiny. Výrok preto hodnotíme ako pravdivý. Všetci podpísaní poslanci sú uvedení v parlamentnej tlači (.pdf) k tomuto návrhu zákona.

TASR tlači


A hlavný problém sa teraz prejavil, keď my hovoríme o službách pre rodinu, tak hovoríme veľmi konkrétne o podobe zákona o sociálnych službách, ktorý v takom zameraní ako ho prijala táto vláda je naozaj nevykonateľný. To je stanovisko z ZMOSu, aby som sa oprela o tých, ktorý to majú vykonávať. ...

Mediálne výstupy z rokovania predsedníctva ZMOSu hovoria o tom, že by chceli zákon „novelizovať vládnym návrhom, ktorý by zmiernil dopady na mestá a obce a umožnil, aby bol zákon v praxi vykonateľnejší“. Radičová zavádza. Je pravda, že ZMOS má k zákonu výhrady, nepovažuje ho však za nevykonateľný. Výhrady smerujú k lepšej vykonateľnosti zákona, nie k vykonateľnosti vôbec.

Mediálne výstupy


Druhá poznámka je, je to vec naozaj poslancov, ako sa rozhodnú, dôležité proste je, aby nebolo možné zistiť, či niekto hlasoval, ako hlasoval alebo či nehlasoval. To je podstatná vec rozhodnutia Ústavného súdu.

V rozhodnutí Ústavného súdu SR (.pdf) sa okrem iného píše (nehodnotíme, či to je podstata, ale či ÚS niečo také tvrdí): "Porušenia princípu tajného hlasovania v rámci jeho horizontálneho pôsobenia sa nedopustí volič, ktorý napr. sám na verejnosti oznámil, ako bude hlasovať alebo ako hlasoval. To ale podľa názoru ústavného súdu neplatí pre situáciu, v ktorej volič (poslanec) chce obsah svojho hlasovania (pre)ukázať/doložiť. Ústavný súd mal za dostatočne preukázané, že postoj nie zanedbateľnej, ak nie prevažnej časti poslancov národnej rady, nesmeroval k (iba) oznámeniu ako budú hlasovať, či ako hlasovali, ale k odtajneniu voľby samotnej."

rozhodnutí Ústavného súdu SR


Business Europe, graf 1: hovorí o tom, kde ako rástla ekonomika. Najväčší stĺpec je viac ako 50 percent od roku 2008 narástla ekonomika, teda HDP,: v Číne, v Indii, USA, Japonsko. EÚ je úplne na konci - u nás nie že ekonomika rástla, ale je na nižšej úrovni, než bola v roku 2008.

Ján Oravec cituje Business Europe Reform Barometer (.pdf), uverejnený 13. marca 2014:

Business Europe Reform Barometer


Máme najviac pedagógov (…) Máme najviac zdravotníkov, najviac lekárov, najviac primátorov a starostov na kandidátke. Máme najmenej právnikov.

KDH má na kandidátke najviac pedagógov, lekárov, starostov a spomedzi relevantných strán najmenej právnikov (spolu s ĽSNS). Z relevantných strán má o jedného zdravotníka viac ĽSNS. Tvrdenie Alojza Hlinu hodnotíme ako celok ešte ako pravdivé’. Podľa analýzy kandidátnych listín DenníkaN kandiduje najviac - 17 učiteľov - za KDH, o dvoch viac ako za strany Za ľudí a MKS. Za KDH kandiduje 12 lekárov, čo je o štyroch viac ako u Smeru-SD, ktorý sa umiestnil na druhej priečke. Počet právnikov na kandidátke KDH je zhodný s kandidátkou ĽSNS. Obe strany ich majú sedem. Sú aj strany s menším počtom právnikov - no tie nemajú šancu dostať sa do parlamentu. Najviac primátorov a starostov kandiduje za Most-Híd a KDH (po 38). Za KDH kandidujú aj tri zdravotné sestry a jeden záchranár. Viac - celkom 7 - ich kandiduje za stranu Starostovia a nezávislí kandidáti. Za ĽSNS kandidujú 4 sestry a 1 zdravotný záchranár.

analýzy kandiduje KDH kandiduje kandidujú


V Poľsku vytvorili veľmi účinný nástroj a pracuje tam viac ako milión Ukrajincov, fantastických inžinierov, lekárov, a tak ďalej.

V Poľsku platí od začiatku roka 2018 nový zákon , ktorý uľahčuje zamestnávanie cudzincov z Arménska, Bieloruska, Gruzínska, Moldavska a Ukrajiny. Reagovalo ním tak na dopyt po práci ako aj zvýšenému záujmu občanov týchto krajín pracovať na území Poľska. Podľa rôznych štúdií počet Ukrajincov, ktorí chceli pracovať v Poľsku od roku 2014, bol približne milión ešte v roku 2017. Ku koncu roka 2017 bol však poče t pracovných povolení v Poľsku pre obyvateľov krajín mimo Európskej únie približne 250 000. Podľa poľských úradov nezamestnanosti sa počet týchto povolení vydaných už v roku 2018 medzi januárom a aprílom pohyboval na úrovni okolo 100 000. V roku 2016 to bolo približne 126 000. Je pravdou, že počet registrácií Ukrajincov o pracovné povolenie v Poľsku presahuje jeden milión , avšak podľa čísel vydaných povolení je toto číslo menšie. Výrok hodnotíme ako nepravdivý.

zákon dopyt štúdií poče úradov 2016 milión


Prvýkrát sa stalo vôbec v histórii Slovenska, že v prípade eurofondov fakticky Brusel nám kritizoval a neuznal ten vnútorný audit, čo je na ministerstve financií. A takisto dá sa povedať, že prvýkrát sa stalo, že nám zablokovali všetko, potom uvoľnili, ale ešte šesť operačných programov je zablokovaných, lebo nebola kontrola.

V roku 2013 európski kontrolóri skutočne preverovali čerpanie eurofondov. Hoci interný audit nenašiel závažnejšie chyby pri čerpaní, kontrolóri z EU našli množstvo závažných pochybení . Kontrolóri však ale nezablokovali všetky operačné projekty, v skutočnosti to bolo 9 z 11 projektov . Dnes je ešte stále zablokovaných 5 z 11 operačných programov a nie 6 ako tvrdí Bugár; odblokované by mali byť v prvej polovici roku 2015. Výrok hodnotíme ako nepravdivý.

V roku
pochybení
projektov
.
programov
mali byť
pochybenia
programov
231
minulosti


To už je iná vec. Pričom to bol kandidát pána poslanca Stanislava Janiša, ktorý ho podal o deň skôr, ako  pán poslanec Mamojka. Ale vráťme sa k téme.

Janiš navrhol Trnku 19.októbra a 20.októbra navrhol Trnku aj Mamojka.


Na Slovensku internet väčšina ľudí nemá.

Výrok možno označiť za nepravdivý, nakoľko prístup domácnosti a ľudí celkovo na Slovensku rastie a v súčastnosti prevyšuje 60 percent. Na Slovensku už v roku 2010 malo prístup k internetu približne 62% domácnosti, čo sa približovalo vtedajšiemu Európskemu priemeru, ktorý bol na úrovni 65%. Zároveň Slovensko patrí k lídrom v dostupnosti optickej siet e v mestách v Európskej únii. Až 61 percent obyvateľov Slovenska od 16 do 74 rokov využíva internet takmer denne. Miera využívania internetu dosahuje na Slovensku už 68 percent v roku 2014, čo radí Slovensko na ôsme miesto medzi skúmanými štátmi strednej a východnej Európy. Podľa Štatistického úradu Slovenskej republiky možno konštatovať, že prístup na internet má 67,5 percent domácností. Najčastejšie používaným typom internetového pripojenia je širokopásmové (73,1 percent) a mobilný telefón (31,7 percent). Zároveň skoro vo všetkých podnikoch (97,8 percenta) na Slovensku mali internetové pripojenie už v roku 2010. Dátum zverejnenia analýzy: 09.06.2014 Naspäť Nahlásiť chybu

optickej siet

61 percent

68 percent


Vy ste vlastne povedali zákonom, Ústavný súd povedal, že dvaja sudcovia sú predpojatí vo veci, preto majú byť vylúčení z rozhodovania. Čo povedal Smer v Národnej rade? Nie, dvaja sudcovia nebudú vylúčení a budú rozhodovať.

Dňa 9. januára bola Ústavnému súdu Slovenskej republiky doručená námietka (.pdf) predpojatosti Jozefa Čentéša proti dvom sudcom, Petrovi Brňákovi a Milanovi Ľalíkovi.

námietka uvádza zákon


...my sme (strana MOST-HÍD, pozn.) fakticky postavili nie len v Košiciach, ale aj v Trnave mladý tím, v Košiciach ako vidíte to vyšlo, však získal (kandidát strany, pozn.) skoro 20 tisíc hlasov a nehovoriac o tom, že dotiahol ešte ďalších päť do parlamentu, tam sme mali, teda do VÚC-kárskeho parlamentu, tam sme mali len dvoch, teraz máme šiestich a v Trnave to nevyšlo(...).

Strana MOST-HÍD postavila v krajských voľbách 2017 vlastného kandidáta na župana v dvoch krajoch. Ich kandidátom bol v KSK súčasný primátor Kráľovského Chlmca Karol Pataky a v TTSK štátny tajomník Ministerstva kultúry SR Konrád Rigó. Karol Pataky získal dokopy 20 508 hlasov (14 843 ako kandidát na župana a 5 665 ako kandidát na poslanca) a stal sa poslancom VÚC. Okrem neho sa do zastupiteľstva KSK dostalo ešte ďalších 5 kandidátov strany MOST-HÍD. V roku 2013 sa za volebnú koalíciu strán KDH, MOST-HÍD, SDKÚ-DS dostalo 15 poslancov, MOST-HÍD zastupovali traja poslanci (Pavol Burdiga, Stanislav Vospálek, Gejza Sačko). V TTSK sa do zastupiteľstva dostal len jeden kandidát MOST-u, ich kandidát na župana získal len 5,6 % hlasov a nestal sa ani poslancom. Časť výroku o tom, že strana postavila "mladý tím" nehodnotíme, nakoľko ide o subjektívny názor. Napriek nepresnostiam výrok hodnotíme ako pravdivý.

KSK TTSK zastupiteľstva dostalo traja


Nepodarilo sa nám nájsť údaj o tom, že Daniel Lipšic má bezpečnostnú previerku.


Ja tu mám článok, ktorý je z roku 2009 o Čistom dni, konkrétne to písal ináč Tom Nicholson(...)ktorý už vtedy upozorňoval na to, že z Úradu vlády idú dotácie na Čistý deň cez ešte jednu nastrčenú organizáciu vo veľkom, vtedy sa jednalo o dotáciu myslím 135 tisíc eur, ale predchádzali tomu ďalšie dotácie, ktoré išli priamo Čistému dňu a bolo to preto, pretože boli dokázané prepojenia medzi predstaviteľmi Čistého dňa, komisie, ktorá prerozdeľovala peniaze a Smerom

V roku 2009 naozaj dostalo občianske združenie DT Inštitút dotáciu 131- tisíc eur od úradu vlády. Cieľom tohto inštitútu je "pomáhať v práci terapeutického tímu neziskovej organizácie Čistý deň" ako sa píše na stránke Čistého dňa. Navyše DT inšitút vznikol v roku 2009, teda v roku, v ktorom mu bola poskytnutá aj dotácia. Podľa informácii Toma Nicholsona , na ktoré sa Nicholsonová odvoláva, vznikol DT inštitút iba 13 dní pred uzávierkou na predkladanie projektov. A krátko po vzniku uzavrel zmluvu o spolupráci s Čistým dňom. Problematické sa javí to, že Čistému dňu mala byť odmietnutá dotácia z dôvodu toho, že Zuzana Miková, zakladateľka Čistého dňa pôsobila v dobe žiadania o dotácie na Úrade vlády. Preukázateľné je tiež, že Čistý deň dostal podporu z úradu vlády aj pred rokom 2009 (v roku 2008 ). Miková je zakladateľkou Čistého dňa, ktoré vzniklo v roku 2000. V roku 2004 vypracovalo projekt, pričom úzko spolupracovalo s Trnavskou župou: "Trnavským županom za koalíciu HZDS, Smer a SOP bol v tom čase Peter Tomeček. Na stoličke riaditeľky úradu kraja sedela dlhoročná politička Smeru Renáta Zmajkovičová, známa z kauzy piešťanského CT. Aj v zastupiteľstve, ktoré projekt schválilo, mala väčšinu spomínaná koalícia. Členkou etickej komisie trnavskej župy bola od marca 2005 do októbra 2006 vtedajšia riaditeľka Čistého dňa Zuzana Miková. Potom sa členstva sama vzdala." V roku 2009 zasa SME píše o možných prepojeniach Mikovej na SMER-SD a to prostredníctvom inej organizácie Cesta životom. Túto organizáciu vedie Anna Brezíková, ktorá je zároveň švagrinou Mikovej. A zakladateľka tejto organizácie a poslankyňa za SMER, Jana Vaľová, zasa pôsobila v komisii, ktorá udelila dotácie Čistému dňu. Hoci vraj „Pani Vaľová sa nezúčastnila na zasadnutí komisie dňa 11. marca 2008, keď sa posudzovali projekty Čistý deň,“ povedal riaditeľ Protidrogového fondu Miroslav Žufa. „Ale dodatočne vyslovila súhlas s odporúčaniami členov poradnej komisie.“ Dátum zverejnenia analýzy: 06.03.2017 Naspäť Nahlásiť chybu

dotáciu
Čistého dňa.
informácii
zakladateľka
Úrade vlády.
2008
vzniklo
spolupracovalo
SME


To znamená, že ja sa vám nečudujem, že ste z toho nervózny. Vy ste tam mali nastavenú zmluvu, že sme platili 20-tisíc eur, 20-tisíc eur sme platili mesačne za akúsi softwarovú podporu, paušál. My sme to zrušili, sme to prerobili na to, že sa to bude platiť len pri zásahu, keď sa niečo pokazí.

Z výroku a informácií, ktoré minister Galko podal na svojom blogu k tejto téme, nie je jasné, o akú zmluvu ide. Ďalšie informácie o tejto podpore sme nenašli.

blogu


Volili sme ho (Maroša Žilinku za generálneho prokurátora, pozn.) s vedomím, že práve že bude sa snažiť eliminovať 363-ku.

Na základe vyhlásení Maroša Žilinku pred zvolením do funkcie mohol naozaj Igor Matovič usudzovať, že sa ŽIlinka ako generálny prokurátor bude snažiť o obmedzenie prípadne zrušenie paragrafu 363. Takýto zámer sa nachádza aj v programovom vyhlásení vlády, ktorej bol Igor Matovič premiérom. Výrok preto hodnotíme ako pravdivý. Paragraf 363 Trestného poriadku dáva právomoc generálnemu prokurátorovi zrušiť právoplatné rozhodnutia v prípravnom konaní. Maroš Žilinka bol zvolený za generálneho prokurátora ešte v decembri roku 2020. Poslanecký klub OĽANO vtedy označil výsledok hlasovania ako kompromis vo vládnej koalícii. Maroša Žilinku pred zvolením do funkcie generálneho prokurátora naznačoval , že po zvolení do funkcie sa zasadí za obmedzenie paragrafu: „Bolo by dobré zaoberať sa tým a ono je to aj v programovom vyhlásení vlády, to oprávnenie generálneho prokurátora zrušovať právoplatné rozhodnutia v prípravnom konaní, pretože toto nám hlavne na ÚŠP robilo posledné roky šarapatu, ale opäť je to o tom, ako sa tá moc uchytí. ” Povedal však, že aj súčasná úprava má pozitíva. Zámer obmedziť paragraf 363 sa spomína aj v programovom vyhlásenií vlády : „ Vláda SR bude dôsledne trvať na dodržiavaní zákazu negatívnych pokynov a okrem iného v tejto súvislosti preskúma zúženie právnej úpravy § 363 Trestného poriadku tak, aby zodpovedala jej pôvodnému zmyslu.” Vo volebnom programe OĽANO sa paragraf 363 nespomína.

Paragraf 363
označil
naznačoval
programovom vyhlásenií vlády


(Moderátorka: Pán Fico, moja krátka otázka. Vy ste veľmi zrozumiteľne pred nejakým časom vyhlásili, že chcete, aby bola diaľnica Bratislava - Košice už v roku 2010.) Okrem žilinského tunelu. Okrem žilinských tunelov, takto to bolo povedané.

Ficove slová potvrdzuje správa TASR z 12. 7. 2007, kde sa predpokladá dokončenie diaľnice bez tunela medzi Žilinou a Martinom.

správa


...platíme študentom na stredných školách a žiakom na základných školách zadarmo lyžiarske zájazdy (...).

Príspevok na lyžiarsky kurz sa poskytuje v súlade so zákonom č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Podľa daného zákona prispieva vláda v roku 2017 na lyžiarske kurzy sumou 150 eur na jedného žiaka ( .pdf ), čo podľa predpokladov Ministerstva školstva pokryje celkové náklady na tento kurz, avšak je diskutabilné či je naozaj dostačujúci táto suma. Napriek tomu výrok hodnotíme ako pravdivý.

597/2003 Z. z.
.pdf
predpokladov
.pdf
.pdf
.pdf


V roku 2003 po škandále s odpočúvaním denníka Sme a vtedajšieho myslím podpredsedu parlamentu Pavla Ruska...Dôkladným vyšetrovaním sa ani presne nezistilo, kto v tom čase zadal to číslo, či na polícii alebo na Slovenskej informačnej službe, nakoniec sa to predsa len priklonilo k tej Slovenskej informačnej službe, ale boli aj niektorí ľudia potrestaní, ale všetko boli skôr nejaké drobné hry.

TASR (15. augusta 2003): Vojenská prokuratúra včera oficiálne začala opäť trestné stíhanie v kauze odpočúvanie redaktora denníka SME a podpredsedu parlamentu Pavla Ruska. Ako informovala TV Markíza v spravodajstve, podozrenie sa zúžilo z ôsmich príslušníkov SIS na troch. Údajne práve títo traja neuspeli na detektore lži, generálny prokurátor Milan Hanzel však tieto informácie odmietol potvrdiť. TASR (2. septembra 2003): Práve Peter T. (v čase vyšetrovania bývalý šéf kontrarozviedky SIS) bol obvinený za útok na verejného činiteľa, keď v januári údajne poslal faxom z bratislavského hotela Danube na Generálnu prokuratúru SR anonymné oznámenie na ministra vnútra Vladimíra Palka. Ten mal prikázať svojim podriadeným, aby kompletne zmenili databázu čísel odpočúvaných systémom ministerstva. Okrem toho mal prostredníctvom svojho hovorcu zverejniť utajované skutočnosti, keď na tlačovej besede prezentoval systém odpočúvacej techniky. Vojenská prokuratúra 14. augusta (2003, pozn.) oficiálne opätovne začala trestné stíhanie v kauze odpočúvania redaktora denníka SME a podpredsedu parlamentu Pavla Ruska. K prerušeniu trestného stíhania v kauze odpočúvania došlo začiatkom júla, pretože vojenskej prokuratúre sa nepodarilo zistiť konkrétneho páchateľa. Z vyšetrovania vyplynulo, že nelegálne odpočúvanie má na svedomí Slovenská informačná služba. Okruh podozrivých sa zúžil na osem jej príslušníkov, ktorých súčasný riaditeľ SIS Ladislav Pittner postavil mimo výkon služby. Sme.sk (25. júna 2004): Kauza nelegálne odpočúvanie (okrem iného aj denníka SME) sa asi o mesiac dostane na súd. "Osobne na tom trvám," povedal SME hlavný vojenský prokurátor Mikuláš Gardecký. Kto nezákonne odpočúval, sa však prokuratúre zistiť nepodarilo, ani to, kto poslal nahrávky do systému ministerstva vnútra. Troch bývalých príslušníkov SIS obžalujú zo zneužitia právomoci. Všetci traja podľa prokuratúry vedeli, že v odpočúvacom systéme sú chyby, ale neodstránili ich. Z daných článkov vyplýva, že R. Kaliňák hovorí o priebehu kauzy pravdu. To či to boli "drobné hry" nehodnotíme.

TASR TASR Sme.sk


Ministerstvo financií bez toho, aby to média nejak hlbšie skomentovali, evidovalo, koľko si myslí, že vyberieme tento rok na daniach. Výrazná časť napríklad úbytku, ktoré je na dani z príjmov právnických osôb po zrušení rovnej dane, kde ministerstvo financií očakávalo veľký nárast vybraných daní, tak už napríklad teraz povedalo, že už neočakáva až taký nárast.

Inštitút finančnej politiky, ktorý patrí pod Ministerstvo financií, skutočne vydal prognózu zníženia výberu daní dňa 08. 02. 2013 . Rozdiel tohto odhadu oproti prognóze z Decembra 2012 zobrazuje nasledujúca tabuľka:

prognózu


Minister práce nikdy nemá nejaké cash peniaze, ktorými môže narábať. Vždy ten rozpočet hovorí o tom 86 % sú obligatórne prostriedky, tzn. zo zákona nárokovateľné. S tými nenarobíte nič. Ak má niekto dostať nejaký príspevok, lebo spĺňa zákon, vy to musíte urobiť. Jediné prostriedky, ktoré v tomto smere máte dispozície je operačný program ľudské zdroje.

Veľkú väčšinu rozpočtu Ministerstva práce tvoria tzv. mandatórne výdavky, ktoré rezort musí vyplácať, lebo na nich občania majú zákonný nárok. Tvrdenie Jána Richtera hodnotíme ako ešte pravdivé. Ján Richter ďalej hovorí o tzv. mandatórnych výdavkoch - teda nárokovateľných výdavkoch, ktoré rezort práce ľuďom vypláca automaticky (napr. starobné dôchodky) alebo na požiadanie (napr. podpora v nezamestnanosti). Rozpočet Ministerstva práce, sociálnych vecí a rodiny počíta pre rok 2020 s výdavkami vo výške 2 928 208 801 eur. Bez peňazí z Európskej únie je to 2 736 191 659 eur. Demagóg.SK spočítal všetky výdavkové položky, ktoré majú charakter povinne vyplácaných výdavkov. A teda: mzdy, platy, služobné príjmy a OOV; pomoc v hmotnej núdzi, podpora rodiny, kompenzácie sociálnych dôsledkov ťažkého zdravotného postihnutia, náhradná rodinná starostlivosť, dotácia na podporu výchovy k stravovacím návykom dieťaťa; štátom platené poistné; vianočný príspevok dôchodcom; individuálna štátna pomoc; podpora sociálnych služieb; príspevky SR do medzinárodných organizácií; hospodárska mobilizácia; nesystémové dávky sociálneho poistenia; aktívna politika trhu práce a zvýšenie zamestnateľnosti. Súčet týchto položiek je viac ako 2,35 miliárd eur - a teda 85,9 % z rozpočtu bez peňazí z Európskej únie a 80 % z celkového rozpočtu ministerstva. Na Operačný program ľudské zdroje rezort pre rok 2020 vyčlenil 216 925 948 eur. Štát cez neho podporuje vzdelávanie, zamestnanie a sociálne začlenenie ľudí. Ministerstvá vyhlasujú výzvy pre záujemcov, ktoré však nie sú nárokovateľné.

mandatórnych výdavkoch
Rozpočet
podporuje


Pravica, ktorá nebola schopná prijať štátny rozpočet na rok 2012, nebyť našej obštrukcie parlamentnej, kde sme vám dovolili schváliť štátny rozpočet.

Je pravdou, že poslanecký klub SMER-SD, parlamentnou obštrukciou a znížením kvóra umožnil prijatie Zákona o štátnom rozpočte na rok 2012. Dňa 7. decembra 2011 sa hlasovania v NR SR o pozmeňujúcich a doplňujúcich návrhoch týkajúcich sa rozpočtu zúčastnilo 149 poslancov, z toho 60 členov strany SMER-SD. Nasledujúceho hlasovania o návrhu zákona ako o celku sa zúčastnilo iba 133 poslancov, z toho 45 členov strana SMER-SD (15 poslancov smeru sa neprezentovalo). Táto obštrukcia a zníženie kvóra o 15 poslancov strany SMER-SD umožnila schválenie štátneho rozpočtu na rok 2012. Vládnej koalícii tak pri zníženom kvóre sa zaobišli aj bez hlasov Obyčajných ľudí, ktorí sa hlasovania zdržali. Pohnútky SMERu ilustruje vyjadrenie Roberta Fica pre denník SME (video): "Pri štátnom rozpočte, keďže máme absolútne neschopnú a rozbitú pravicovú koalíciu, musíme uvažovať inak, ako len utilitárne." Dátum zverejnenia analýzy: 11.03.2013 Naspäť Nahlásiť chybu

hlasovania
o návrhu zákona
schválenie
vyjadrenie


Máme nového policajného prezidenta a pod jeho vedením došlo aj k zmenám vo vyšetrovacom tíme (vraždy Jána Kuciaka a Martiny Kušnírovej, pozn.).

Andrej Kiska má na mysli zmeny , ktoré sa udiali v kontrolnej skupine vyšetrovacieho tímu vraždy Jána Kuciaka a Martiny Kušnírovej, z ktorej bol, policajným prezidentom Milanom Lučanským, odvolaný šéf Národnej kriminálnej agentúry Peter Hraško. Výrok preto hodnotíme ako pravdivý.

zmeny vyjadril


Teraz Ústavný súd rozhodol predbežným opatrením, že Národná rada nesmie previesť voľbu. Nato sa dozvedeli páni poslanci, že voľbu treba rýchlo uskutočniť, tak pán Sulík vypísal voľby v čase, kedy sa už vedelo, že nesmie konať voľbu a pán Čentéš, ktorý tiež vedel, že sa voľba nesmie konať, sa prihlásil do tejto voľby, ktorá, dá sa povedať, bola mimo zákon v tomto prípade, pretože takéto rozhodnutie Ústavného súdu sa vydáva v zbierke. Lenže v zbierke to v tom čase nebolo, takže procesne neporušili nič, ale vedome obišli rozhodnutie Ústavného súdu.

Výrok hodnotíme ako zavádzajúci, pretože voľba generálneho prokurátora nebola nezákonná, čo vo svojom konečnom náleze potvrdil i Ústavný súd SR.

návrh
predbežné rozhodnutie
Nález
ponechal


...doteraz Most-Híd hovoril, že nehovorí vlastne s OKS ako s politickou stranou, ale rokuje s poslancami poslaneckého klubu Most-Híd.

Denník SME 25. novembra 2010 uviedol rozhovor s Bélom Bugárom, v ktorom uvádza, že strana OKS nie je parlamentnou stranou, preto neexistujú ani poslanci za stranu OKS, ale len poslanci Mostu-Híd, ktorí sú zároveň aj členmi OKS.

SME


tie prípadne kontakty so závadovými osobami a podobné veci, toto by mali, ak existuje podozrenie, preskúmavať práve disciplinárne senáty

Disciplinárne senáty rozhodujú o disciplinárnej zodpovednosti sudcov v súvislosti s existenciou disciplinárneho previnenia alebo závažného disciplinárneho previnenia sudcu. Zákon číslo 385/2000 Z.z. o sudcoch a prísediacich upravuje v §116 čo je potrebné rozumieť pod disciplinárnym previnením a závažným disciplinárnym previnením.

Zákon


A potom sme to sledovali, ten týždeň boli tri články v médiách, tento týždeň, keď si zoberiete, povedzme, štvrtok piatok, tak samozrejme tiež boli, to znamená, že nie je pravda, že utícha problém, ale stále ako keby to nasilo živil. Takže ráno o pol deviatej ráno v piatok mi zavolal pán podpredseda s tým, že sa rozhodol, že odstúpi a po obede o pol druhej alebo kedy sme mali k tomu tlačovku.

Nepodarilo sa nám overiť, či sa takýto rozhovor naozaj konal.


Dokonca môžem povedať, že máme človeka, zakladateľa našej strany, volá sa pán Munir Pašagič, ktorý dostal vyznamenanie napríklad od, od pána podpredsedu vlády a ministra zahraničných vecí Lajčáka za šírenie dobrého mena Slovenska. On zo Srebrenice deň pred masakrom utiekol so svojou rodinou... ...tento človek prišiel sem, etabloval sa, založil si firmu a zamestnáva našich občanov v tej firme.

Munir Pasagič, filantrop a podnikateľ, sa narodil v Srebrenici a neskôr utiekol na Slovensko, kde založil viaceré firmy a nadáciu. Je označovaný za človeka, ktorý prispieva k spájaniu Slovenska s Bosnou a Hercegovinou. Patrí k zakladateľom strany Most-Híd a taktiež mu bola udelená charta za šírenie dobrého mena Slovenska.

www.klix.ba Pašagić prispievateľom článku článok


Slovensko sa podieľa na ochrane morskej hranice Európskej únie. Málokto to vie. Strážili sme prevažne Gibraltár, teraz práve naša misia smeruje, smeruje do Grécka, kde vlastne takisto našimi ľuďmi, našim lietadlom monitorujeme práve tieto lode, ktoré preplavujú pašerákov.

Slovensko sa pravidelne podieľa na ochrane hraníc Európskej únie v rámci celoúnijného projektu Frontex. Ochrana morských hraníc je zamerená prevažne na boj proti cezhraničnému zločinu a ilegálnej imigrácii. Slovenská republika sa na ochrane morskej hranice EÚ zúčastňovala ako participujúca krajina už od roku 2009, keď bola súčasťou operácie Poseidon . Táto operácia bola zameraná na východný stredomorský priestor a bola vedená Gréckom. Ďalšou z ochranných akcií, ktorej bolo Slovensko súčasťou bola operácia Aeneas z roku 2012 zameraná na boj proti ilegálnej imigrácii na územie Talianska. Taktiež sa Slovenská republika zúčastnila projektov na pobreží Španielska v Indalo v rokoch 2013 a 2014 alebo Minerva v rokoch 2010 a 2011. Práve projekt Minerva bol zameraný na južné pobrežie Španielska a zahŕňal tak aj okolie Gibraltáru. Výrok hodnotíme ako pravdivý.

Poseidon
Aeneas
Indalo
Minerva
Indalo
Poseidon Sea
Focal Point Sea


Teplárne či budú súkromné alebo štátne, budú naďalej regulované predsa Úradom pre reguláciu sieťových odvetví, to znamená, že tento trh s teplárenstvom je na Slovensku plne konkurenčný.

Medzi hlavné činnosti odboru regulácie tepelnej energetiky v rámci Úradu pre reguláciu sieťových odvetví (ÚRSO) okrem iného patrí: - určovanie spôsobu, postupov a podmienok na tvorbu cien za výrobu, distribúciu a dodávku tepla - návrh rozsahu cenovej regulácie a spôsob jej vykonania Čo sa týka časti o konkurencieschopnosti, do pôsobnosti ÚRSO patrí aj zabezpečenie transparentnej, nediskriminačnej a efektívnej hospodárskej súťaže v sieťových odvetviach podľa tohto zákona so zreteľom na ochranu spotrebiteľa. Rovnako ako aj v iných odvetviach, aj teplárne by v prípade ich predaja podliehali (aspoň ich cenová politika) pod ÚRSO.

odboru regulácie tepelnej energetiky
pôsobnosti ÚRSO


Minister financií Mikloš, pán štátny tajomník ho nasleduje, kritizuje takzvaný kľúč, ktorý bol používaný, ktorý bol dohodnutý, vyrokovaný pri eurovale 1. Oni vyrokovali lepší na dočasné obdobie, na nejakých 6 - 7 rokov do roku 2020 nám to tak vychádza podľa tých parametrov. Ale pristúpili na to, že platíme v hotovosti, opakujem, 800 miliónov eur prvých 5 rokov a potom je tam naozaj nejasná formulácia takzvaného kapitálu na zavolanie, ktorá ide až do výšky 7 miliard, ďalších 6 alebo 7 miliard eur a kde nie je úplne jasné, aká bude kombinácia záruk a hotovosti.

Peter Kažimír sa distribučného kľúcu venoval už v predchádzajúcich reláciách, ktoré sme kontrolovali. Tento cituje niektoré ďalšie čísla. Je pravda, že nový kľúč počítal s príspevkami v hotovosti. Podľa rovnakého zdroja Finance Portal by Slovensko malo reálne splatiť 659 miliónov eur v priebehu piatich rokov, ďalších 620 miliónov mali byť splatných na požiadanie. Nie 800 miliónov ako uvádza Kažimír. Celkový podiel Slovenska na eurovale by mal byť 5,768 miliárd eur a nie 6, alebo 7 miliard.

počítal zdroja


V Nemecku a v krajinách eurozóny je momentálne najhoršia nálada na investovanie a spotrebu od jesene roku 2013, takže za posledný rok. Na Slovensku ten istý ukazovateľ je najlepší od polovice roku 2011.

Je pravdou, že ukazovateľ nálady na investovanie a spotrebu (ekonomického sentimentu) je na Slovensku najlepší od polovice roku 2011. Je taktiež pravdou, že nálada na investovanie a spotrebu je v Nemecku najhoršia od jesene 2013.

Výrok Petra Kažimíra odkazuje na vývoj Indikátora ekonomického sentimentu na Slovensku a nemeckých indikátorov “Ifo Business Climate Index” a “ZEW Indicator of Economic Sentiment”. Tieto ukazovatele sú zmienené v Správe o makroekonomickom vývoji a vývoji verejných financií v roku 2014 , ktorú vláda písomným hlasovaním schválila 29. septembra.

Ako uvádza Správa o makroekonomickom vývoji a vývoji verejných financií v roku 2014: ,,Indikátor ekonomického sentimentu (IES) sa v auguste vrátil na dlhodobý priemer.”

Súčasna úroveň IES nebola dosiahnutá od júna roku 2011. Ukazovateľ nálady na investovanie a spotrebu na Slovensku je teda skutočne najlepší od polovice roku 2011.

Graf Indikátora ekonomického sentimentu (IES):

Sprava ďalej odkazuje na zhoršujúci ekonomický sentiment v Nemecku a iných krajinách EÚ, ktoré sú podľa správy ,,do veľkej miery poznačené geopolitickým napätím v eurozóne”. CESifo Group Munich, agentúra zostávajúca Ifo Business Climate Index, potvrdila pretrvávajúci negatívny trend vo vývoji ekonomického sentimentu v Nemecku. Centrum pre európsky ekonomický výskumm (ZEW) podobne informovalo o klesajúcej tendencii ZEW Indicator of Economic sentiment. Nálada na investovanie a spotrebu je v Nemecku najhoršia od jesene 2013.

Graf Ifo Business Climate Index a ZEW Indicator of Economic Sentiment zo Správy o makroekonomickom vývoji a vývoji verejných financií v roku 2014:

schválila

potvrdila

informovalo


Toto je jednoznačne bilaterálna aktivita Francúzska, Veľkej Británie, Spojených štátov amerických, ku ktorej sme vyjadrili svoj názor, oficiálne ministerstvo zahraničných vecí, aj premiér Slovenskej republiky (...).

V sobotu 14. apríla 2018 podnikla koalícia Francúzska, Veľkej Británie a Spojených štátov leteckú ofenzívu troch cieľov na území Sýrie. Táto aktivita trvala necelú hodinu skoro ráno miestneho času. Podľa predstaviteľov tejto koalície išlo o reakciu na chemický útok, ktorý sa mal podľa ich informácii odohrať 7. apríla 2018 v meste Duma. Táto koalícia obvinila z tohoto útoku sýrsku vládu prezidenta Bašara al-Asada a preto zaútočila na ciele pod kontrolou vládnych síl. Išlo o bilaterálnu aktivitu len troch spomenutých krajín. Slovensko ako ich spojenec vyhlásilo , presnejšie hovorca ministerstva zahraničia, že Slovensko stojí za svojimi spojencami a podporuje ich snahu zamedziť využitie chemických zbraní v budúcnosti. K tejto správe sa pripojil aj predseda vlády SR, Peter Pellegrini. Ozvali sa ale aj kritické hlasy, hlavne zo strany SNS, ktorá je súčasťou vládnej koalície. Výrok hodnotíme ako pravdivý.

podnikla vyhlásilo pripojil


Politicky je to istý ústup (Šefčoviča, pozn.) z pozície podpredsedu na rádového člena.

Je pravdou, že M. Šefčovič bol v období 2010 - 2014 podpredsedom Európskej komisie a zároveň mal na starosti medziinštitucionálne vzťahy a administratívu. Naďalej má túto informáciu uvedenú na osobnej stránke EK. V novom zložení EK M. Šefčovič obsadí post pre dopravu a vesmír, no už nebude jedným zo siedmych podpredsedov. Výrok hodnotíme ako pravdivý.

stránke obsadí


Kraj má zo zákona kompetenciu vytvárať zložky svoje právne samostatné, ktoré môže poveriť nejakými úlohami.

Tvrdenie Mariana Kotlebu je síce dosť všeobecné, ale v takejto podobe má podľa nás oporu v zákone. Preto výrok hodnotíme ako pravdivý.

Zákon č. 302/2001 Z.z.
Zákon č. 583/2004 Z. z.


Počet dopravných nehôd:

Január

Február

Marec

Apríl

Máj

Jún

Júl

August

September

Október

November

2009

4155

1698

1795

1939

1948

1927

2066

2108

1997

2153

2001

2010

1819

1590

1736

1629

1807

1750

1865

1836

1734

1991

1879

Pravda: Počet dopravných nehôd klesal počas celého roka 2010 (štatistiky k mesiacu december ešte nie sú k dispozícii, pozn.)

klesal


O tom napríklad nehovoríme, že do Maďarska prišlo viac migrantov ako do Grécka, či Talianska. A neboli o tom žiadne summity mimoriadne, nikto nič nežiadal. A zrazu keď migranti prichádzajú do Talianska alebo do Grécka, tak je z toho celosvetový problém.

Podľa najnovšej štatistickej správy Eurostat (pdf. s. 2) je pravda, že v prvom kvartály roku 2015 a poslednom kvartály roku 2014 prišlo do Maďarska viac imigrantov ako do Talianska alebo Grécka. Maďarsko je v EÚ celkovo na druhom mieste, keď najvyšší registrovaných žiadostí o azyl malo Nemecko. Situácia s imigrantmi sa v Maďarsku začala zhoršovať až v roku 2013 , zatiaľ čo počty imigrantov v Taliansku boli vysoké stále a v Grécku sa už pár rokov pohybujú okolo 10 000. Robert Fico hovorí pravdu, keď tvrdí, že EU sa špeciálne nezaoberala problémom imigrantov v Maďarsku. No je pravda, že Taliansko malo už v roku 2011 rovnaký počet imigrantov ako Maďarsko v roku 2014 (40 000) a taktiež sa nekonal špeciálny kongres. Problém imigrantov v Maďarsku je teda relatívne nový. Dátum zverejnenia analýzy: 23.06.2015 Naspäť Nahlásiť chybu

Eurostat


Zhruba pred pol rokom sme boli na úrovni, že tento zákon bude platiť iba pre ústavné zdravotnícke zariadenia, ktoré patria pod ministerstvo zdravotníctva. To znamená, trebalo by na to vyčleniť 10 miliónov eur. Ale som veľmi rád, že v priebehu letných mesiacov sa mi podarilo dohodnúť s pánom premiérom a s pánom ministrom financií, aby sme dali finančné prostriedky aj do ústavných zdravotníckych zariadení, ktoré patria pod vyššie územné celky.

Ešte počas leta 2015 sa navrhovaný zákon o minimálnom základe mzdy zdravotníckych pracovníkov týkal len zamestnancov nemocníc patriacich priamo pod Ministerstvo zdravotníctva SR a vyčlenených bolo 10 miliónov eur. Od septembra 2015 sa však rozšíril aj o zamestnancov nemocníc súkromných či patriacich pod VÚC, mestá a obce. Výrok hodnotíme ako pravdivý. Ešte po rokovaniach koncom júla 2015 sa rátalo len s navyšovaním základu mzdy u zdravotníckych pracovníkov v nemocniciach patriacich pod ministerstvo. Pôvodne sa teda navrhovaný zákon nemal týkať zdravotníckych pracovníkov v nemocniciach patriacich pod VÚC, mestá, obce či pod súkromných vlastníkov. V tomto prípade by na zvyšovanie platov stačila suma 10 miliónov eur. V septembri 2015 už mal zákon zahrňovať zvýšenie miezd pre zdravotníckych pracovníkov ústavných zariadeniach patriacich nielen pod ministerstvo, ale aj pod VÚC, mestá, obce a aj v súkromných nemocniciach. Dnes ostáva suma 10 miliónov pre navýšenie základu mzdy v štátnych nemocniciach rovnaká, no pribudlo zvyšovanie miezd pre zdravotníckych pracovníkov aj v neštátnych zariadeniach za ďalších 45 miliónov eur. Časť výroku o dohodnutí sa s premiérom a ministrom financií nehodnotíme, keďže sa jedná pravdepodobne o interné rokovania. Dátum zverejnenia analýzy: 30.11.2015 Naspäť Nahlásiť chybu

júla 2015
nemal
stačila
septembri
Dnes

https://demagog.sk/vyrok/ročne budú štátne nemocnice potrebovať na platy o vyše 10 miliónov eur viac ako teraz.


...štátni úradníci v priemere majú nižšie platy, ako je priemer platov na Slovensku...

Výrok R. Kaliňáka hodnotíme ako pravdivý, keďže podľa portálu Našeplaty.sk je skutočne pravdou, že úradníci zarábajú v priemere nižšie platy ako je priemerná nominálna mzda na Slovensku. ŠÚ SR vedie širokú kategóriu, v ktorá pravdepodobne nezobrazuje verne priemerné platy slovenských úradníkov. Podľa Štatistického úradu SR V 2. štvrťroku 2012 dosiahla priemerná nominálna mesačná mzda úroveň 793 eur . Ak vychádzame zo štatistickej databázy ŠÚ SR, tak kategória Verejná správa a obrana; povinné sociálne zabezpečenie , do ktorej spadajú aj štátny úradníci dosiahla v 2. štvrťroku 2012 priemernú mesačnú nominálnu mzdu na úrovni 978 eur. Táto kategória však nemusí verne zobrazovať priemerné platy štátnych úradníkov, pretože sem spadá obrana a povinné sociálne zabezpečenie. Portál Našeplaty.sk vedie prehľad platov. V kategórii Štátna a verejná správa dosahuje úradník v regionálnych inštitúciách priemerný plat 630 eur , pričom v Bratislave 750 eur a mimo Bratislavy 600 eur. Úradník v centrálnych inštitúciách dosahuje priemerný plat 770 eur, pričom v Bratislave 900 eur a mimo Bratislavy 580 eur. Z uvedenej štatistiky je zrejmé, že úradníci tak regionálnych ako aj centrálnych inštitúcií dosahujú priemerný plat nižší ako priemerná nominálna mesačná mzda v 2. štvrťroku 2012. Dátum zverejnenia analýzy: 24.09.2012 Naspäť Nahlásiť chybu

Štatistického úradu
databázy
Našeplaty.sk
Štátna a verejná správa


Natíska sa tu samozrejme aj otázka, či to je správne, ale je u nás pomerne ľahké založiť si politickú stranu. Potrebujete 10 000 podpisov a máte ju. Takýchto strán je u nás viac ako 100, takže je tu aj možnosť nejakú z týchto strán prevziať a môžete pri pomerne malých prekážkach, ktoré musíte prekonať postaviť kandidátku.

Vznik strany

§ 6

(1) Strana vzniká dňom zápisu strany do registra strán (ďalej len „registrácia strany“).

(2) Návrh na registráciu strany podáva prípravný výbor ministerstvu.

(3) Návrh musí byť písomný, podpísaný každým členom prípravného výboru a pravosť podpisov musí byť osvedčená. V návrhu musia byť uvedené mená, priezviská, rodné čísla, adresy trvalého pobytu všetkých členov prípravného výboru a musí byť uvedené, kto z členov prípravného výboru je splnomocnencom.

(4) K návrhu musia byť priložené tieto doklady:

a) zoznam občanov, ktorí súhlasia, aby strana vznikla; tento zoznam musí podpísať najmenej 10 000 občanov a každý občan musí uviesť svoje meno, priezvisko, adresu trvalého pobytu a číslo občianskeho preukazu (ďalej len „zoznam občanov“),

b) stanovy strany (ďalej len „stanovy“) podľa odseku 5 v dvoch vyhotoveniach,

c) doklad o zaplatení správneho poplatku ,

d) vyhlásenie o adrese sídla strany s uvedením obce, názvu ulice a čísla domu podpísané splnomocnencom; sídlo musí byť na území Slovenskej republiky.

Podľa Registra strán MV SR je v aktuálnom zozname 150 politických strán, pričom 86 z nich je v likvidácii.

V súčastnosti sa na Slovensku uplatňujú štyri volebné zákony , ktoré v predmetnej úprave stanovujú podávanie kandidátnych listín politických strán a hnutí. Čo sa týka Podávania kandidátnych listín a Registrácie kandidátnych listín , zákony sa vo viacerých formálnych náležitostiach líšia, a je v podstatne len na subjektívnym zvážení, či ide o "malé prekážky".

Prevzatie politickej strany alebo politického hnutie Zákon č.85/2005 explicitne neupravuje, stanovuje len spôsoby Zmeny štatutárneho orgánu. Toto je zrejme spôsob "prevzatia", ktorý mal Sulík na mysli.

zákon č.85/2005 o politických stranách a politických hnutiach

Registra strán MV SR

štyri volebné zákony


... hovoríte o tom, že vy ste navrhli Mitra, áno, ale potom, keď pán prezident povedal, že pán Lexa nie je morálne spôsobilý robiť a to ho citovali aj média, nie je morálne spôsobilý robiť riaditeľa SIS.

Jedným zo sporov medzi bývalým prezidentom Kováčom a bývalým premiérom Mečiarom bolo aj nevymenovanie Ivana Lexu za riaditeľa SIS, ktorý bol navrhnutý Mečiarom v marci 1993. Nikde sme však nenašli explicitne uvedené, že je dôvodom to, že Lexa nie je morálne spôsobilý na výkon tejto funkcie. Výrok Bélu Bugára preto hodnotíme ako neoveriteľný.

V marci 1993
apríl 1993
apríl 1995
zmene zákona
odôvodnením
SITA


...keď sa pozrieme na U.S. Steel, akým spôsobom dokázal vyriešiť nezamestnanosť určitého počtu Rómov, aj my ako firma zamestnávame Rómov...

Ján Lunter vo svojom výroku uviedol firmu U.S. Steel ako príklad spoločnosti, ktorá ponúka pracovné možnosti aj rómskej komunite. U.S. Steel má spustený projekt na integráciu Rómov už 15 rokov. Zdroje takisto potvrdzujú, že Rómovia sú zamestnaní aj vo firme Jána Luntera. Výrok hodnotíme ako pravdivý. Portál Buisness Leaders Forum v článku z 25. apríla 2017 uvádza, že "Spoločnosť U. S. Steel Košice rozbehla v roku 2002 projekt Rovnosť príležitostí, ktorý bol zameraný na marginalizovaných Rómov, komunity so 100% nezamestnanosťou v blízkosti podniku. Na začiatku vedenie firmy ponúklo obci vytvoriť možnosti práce pre 35 uchádzačov o zamestnanie. V ďalších etapách sa počet zapojených do projektu zvýšil až na 150 osôb zamestnaných v železiarňach prostredníctvom samosprávy." Ešte v roku 2011, v článku portálu Aktuality sa podpredseda Európskej komisie Maroš Šefčovič "uviedol ako pozitívny príklad projekt zamestnávania Rómov, ktorý realizujú niektoré obce v spolupráci so spoločnosťou U.S. Steel Košice." Zamestnávaniu Rómov vo firme Jána Luntera sa venoval aj článok Hospodárskych novín . "Manažér spoločnosti Ondrej Lunter považuje ich integráciu za dôležitý krok nielen pre firmu, ale aj pre vývoj spoločnosti v kraji" Taktiež Business Leaders Forum firmu ešte pod názvom Alfa bio vo svojich odporúčaniach pre firmy označilo ako "Príklad dobrej praxe", kde bolo uvedené, že "Banskobystrická spoločnosť Alfa Bio neprijala žiadne špeciálne opatrenia zamerané na zamestnávanie marginalizovaných a dlhodobo nezamestnaných Rómov, no napriek tomu s touto skupinou dlhodobo pracuje." Dátum zverejnenia analýzy: 06.11.2017 Naspäť Nahlásiť chybu

Buisness Leaders Forum
Aktuality
Hospodárskych novín
Business Leaders Forum

https://demagog.sk/vyrok/Spoločnosť U. S. Steel Košice rozbehla v roku 2002 projekt Rovnosť príležitostí, ktorý bol zameraný na marginalizovaných Rómov, komunity so 100% nezamestnanosťou v blízkosti podniku. Na začiatku vedenie firmy ponúklo obci vytvoriť možnosti práce pre 35 uchádzačov o zamestnanie. V ďalších etapách sa počet zapojených do projektu zvýšil až na 150 osôb zamestnaných v železiarňach prostredníctvom samosprávy.


My máme zhruba organický nárast 56 mil. eur ročne v spotrebe liekov. Skutočná hodnota liekov nám medziročne klesá a narastá významne spotreba.

Štatistický úrad SR medzi rokmi 2014 a 2015 skutočne zaznamenal organický nárast 56 mil. eur v spotrebe liekov na Slovensku. Navyše, zvýšila sa i spotreba balení liekov, a to o 3,2 mil. balení. Skutočná priemerná hodnota liekov síce vzrástla v roku 2015 oproti 2014, ale jej medziročný nárast bol 18 centov oproti 57 centov v období 2013 až 2014. Skutočná hodnota liekov teda medziročne klesla. Výrok Tomáša Druckera hodnotíme ako pravdivý. Spotreba liekov na Slovensku za posledné roky rapídne vzrástla, konkrétne, najväčší nárast sme zaznamenali medzi rokmi 2012 a 2013. Spotreba sa vtedy zvýšila až o 149,5 mil. eur. V nasledujúcich rokoch bol nárast spotreby síce miernejší, ale taktiež významný, a to o 80,7 mil. eur v roku 2014 a 55,8 mil. eur v roku 2015. Nie len, že sa zvýšila spotreba v nominálnom vyjadrení, ale aj celkový počet konzumovaných liekov. Usudzujeme, že sa jedná o významný nárast, pretože za posledné tri roky (2012 až 2015) sa spotreba zvýšila až o 15 mil. balení. Na druhej strane, ceny liekov od roku 2004 sústavne rástli a v období 2004 a 2015 sa takmer zdvojnásobili. V roku 2015 priemerná cena jedného balenia liekov činila 8,81 eur, kým v roku 2003 bola priemerná cena 4.97 eur. Medziročný nárast o 18 centov v roku 2015 je však menej významný ako v predošlých rokoch, napr. v roku 2014 ceny liekov vzrástli o 57 centov, v roku 2013 o 34 centov a 47 centov v roku 2012. Dátum zverejnenia analýzy: 09.10.2016 Naspäť Nahlásiť chybu

Štatistický úrad SR


Keď sa pozrieme na to, čo sa očakáva napríklad od Francúzska, tak Francúzsko v tomto roku bude musieť konsolidovať tempom 1,3% HDP ročne. A ďalšie dva roky po 0,8% každý rok. Čiže spolu je to 2,9%

Je pravdou, že Francúzsko bude musiet konsolidovat tempom 1,3% HDP v tomto roku a 0,8% HDP v rokoch 2014 a 2015. Spolu do roku 2015 ide o konsolidáciu 2,9% HDP, tak ako uvádza Maroš Šefcovic. Európska komisia na zasadnutí 29. mája 2013 predlžila Francúzsku, Španielsku, Polsku a Slovinsku lehotu na zníženie deficitu pod 3% HDP do 2015 a Holandsku a Portugalsku do roku 2014. Guardian , 29. mája 2013: "...the EC has agreed to give six European countries more time to bring their deficits under the official target. ...France, Spain, Poland and Slovenia are all being granted two-year extensions. Netherlands and Portugal both get one-year extensions" O rozhodnutí Európskej komisie v príade Francúzska informovala aj agentúra TASR 29. mája 2013: " EK súhlasí s tým, aby Paríž pomalšie znižoval rozpoctový deficit. Brusel dal Francúzsku o dva roky viac na to, aby znížilo schodok pod 3 % hrubého domáceho produktu (HDP)." Na základe tlacovej správy Európskej komisie z 29. mája 2013: "France should reach a headline deficit of 3.9% of GDP in 2013, 3.6% in 2014 and 2.8% in 2015, which is consistent with delivering an improvement in the structural balance of 1.3% of GDP in 2013, 0.8% in 2014 and 0.8% in 2015 , based on the Commission services' 2013 Spring Forecast (extended to 2015)." Z tlacovej správy vyplýva, že Francúzska vláda bude musiet konsolidovat tempom 1,3% HDP v tomto roku a 0,8% v rokoch 2014 a 2015. Spolu tak do roku 2015 ide o konsolidáciu 2,9% HDP, ako uvádza Maroš Šefcovic. Dátum zverejnenia analýzy: 03.06.2013 Naspäť Nahlásiť chybu

Guardian
TASR
tlacovej správy


My ako poslanci sme navrhli niektoré ulice, kde sa parkoviská už robili alebo sa robia, či už na Tulskej, Tatranskej, chystá sa Kalinčiakova, momentálne sa robí Tulská.

Mestské zastupiteľstvo v Banskej Bystrici schválilo 12. decembra 2017 v bode s názvom Nakladanie s majetkom mesta Banská Bystrica aj bod C1, ktorý sa týkal nadobudnutia nehnuteľnosti – stavby parkovacích miest. Išlo o 15 parkovacích miest na ulici Tulská. Podľa medializovaných informácií prebieha výstavba parkovacích miest na ulici Tulská práve v týchto dňoch.

12. decembra 2017
informácií
zápisnice


...takisto tu máme Európsku sociálnu chartu, medzinárodný záväzok Slovenskej republiky, ktorá hovorí, že minimálna mzda by mala predstavovať 60% priemernej mzdy a my sme dnes kdesi na úrovni 51%.

V roku 1998 stanovil Európsky výbor sociálnych práv odporúčanú výšku čistej minimálnej mzdy na úroveň 60% čistej priemernej mzdy v krajine. Podľa ministra práce dosiahla čistá minimálna mzda na Slovensku v roku 2016 51 % čistej priemernej mzdy. Výrok preto hodnotíme ako pravdivý. Európska sociálna charta je jednou z deklarácií Rady Európy, ktorá deklaruje základné práva v oblasti sociálnej politiky, najmä v zamestnaneckých a podnikových vzťahoch. Charta bola podpísaná 18. októbra 1961 v Turíne a odvtedy bola niekoľkokrát aj revidovaná. Slovensko ju podpísalo 3. mája 1996 v Štrasburgu. Na plnenie záväzkov vyplývajúcich z tejto deklarácie dohliada Európsky výbor sociálnych práv. Článok 4, odsek 1 Charty ( .pdf ) zaväzuje štáty zabezpečiť pracovníkom adekvátnu mzdu za ich prácu. Toto ustanovenie bolo v roku 1998 doplnené odporúčaním Európskeho výboru sociálnych práv, ktorý určil odporúčanú hranicu čistej minimálnej mzdy na 60 % čistej priemernej mzdy v krajine ( .pdf , str. 412). V záveroch zistení Európskeho výboru sociálnych práv z roku 2015 je okrem iného spomenutý aj nenapĺňanie článku č. 4 Európskej sociálnej charty zo strany Slovenska. Na začiatku roku 2015 dosahovala minimálna mzda len 49,7% čistej priemernej mzdy na Slovensku. Podľa ministra práce Jána Richtera by mala v roku 2017 stúpnuť minimálna mzda na 52 % čistej priemernej mzdy v porovnaní s 51% v roku 2016. Porovnanie výšok čistých miezd je pomerne komplexná úloha, keďže čistá mzda sa odvíja od sociálnej a rodinnej situácie zamestnanca. Eurostat eviduje tzv. "net earnings", najnovší údaj pochádza z roku 2015. Ročný čistý príjem zamestnanca pez dieťaťa s priemernou mzdou v hospodárstve bolo v roku 2015 podľa Eurostatu 8 169,6 eur (680,8 eur mesačne). Poštová banka porovnávala výšku hrubej a čistej priemernej mzdy za rok 2013. V roku 2017 je hrubá minimálna mzda na úrovni 435 eur, zamestnanci tak v čistom dostanú 365,4 eur. V roku 2016 bola hrubá minimálna mzda stanovená na 405 eur, čistá mzda tak predstavovala 344,4 eur. Priemerná mzda v hospodárstve dosiahla výšku 912 eur v roku 2016. Čistá priemerná mzda tak predstavuje 640-700 eur (v závislosti na parametroch ). Čistá minimálna mzda tak skutočne zodpovedá približne 50 % čistej priemernej mzdy. Dátum zverejnenia analýzy: 08.05.2017 Naspäť Nahlásiť chybu

charta
výbor
.pdf
.pdf
záveroch
ministra
Eurostat
Poštová
2017
Priemerná mzda
parametroch


Od volieb bolo zverejnených približne 50 prieskumov prieskumných agentúr, a či teda Focusu, Polisu, MVK alebo teda Medianu, v priemere sa pohybujeme stále niekde medzi 8 a 9 %, kedy tedy uletíme v niektorom prieskume k 6 % ako teraz, kedy tedy k 10 %.

Demagog.SK dohľadal celkovo 40 prieskumov, ktoré sa týkali preferencií politických strán. I. Matovič hovorí o približne 50. Vzhľadom na podstatu výroku jeho odhad počtu prieskumov možno považovať za dostatočne presný.


...elektronické trhovisko, kde každý bude vedieť kto za koľko ponúka svoje služby a ako štát a za koľko nakupuje. Dokonca mnohé veci budú veľmi automatizované, čiže nebude možné podvádzať, lebo bude musieť byť vždy automaticky vybraná najlepšia ponuka a najlepšia cena.

Spomínané opatrenia týkajúce sa elektronického trhoviska a jeho špecifikácii sa v novele zákona nachádzajú. Na druhej strane nie je celkom jasné, čo R. Kaliňák myslí pod najlepšou ponukou a najlepšou cenou. Ak vychádzame z novely zákona tak nie vždy musí rozhodovať cena, pretože môžu rozhodovať iné kritéria. Taktiež nie vždy musí vyhrať najnižšia cena, keďže najnižšia cena môže byť vylúčená ako mimoriadne nízka. Výrok hodnotíme ako zavádzanie, pretože proces výberu víťaza bude automatizovaný no nie vždy musí vyhrať ekonomicky najvýhodnejšia ponuka alebo cena. V § 92, ods. 2b novely Zákona o verejnom obstarávaní sa uvádza štruktúra tohto elektronického trhoviska, v rámci ktorého budú zverejnené ponuky jednotlivých potenciálnych dodávateľov a rovnako aj zadané zákazky štátu:

novely Zákona o verejnom obstarávaní
novely Zákona o verejnom obstarávaní


... posledný víkend Rakúsko prijalo 14 000 migrantov a len 700 z nich požiadalo o azyl v Rakúsku

Tvrdenie o tom, že zo 14 000 migrantov, ktorí boli v prvý septembrový víkend 2015 prijatí v Rakúsku, iba 700 podalo žiadosť o azyl, doposiaľ potvrdil iba premiér Fico. Skutočný počet žiadostí o azyl v Rakúsku, ktoré boli podané v tento víkend a nasledujúcich dňoch je avšak momentálne nedostupným údajom, preto hodnotíme výrok ako neoveriteľný. V pondelok 14. septembra zahraničné média podvrdili, že 14 000 utečencov dorazilo do Nickelsdorfu. Rakúsko chce väčšmi posilniť kontrolu utečencov. Štatistiky médií sa zhodujú. Richard Field uviedol, že rakúskou hranicou sa prevalila vlna migrantov a to konkrétne 14-tisíc. K masívnemu príchodu migrantov do Rakúska sa vyjadril aj kancelár Faymann, ktorý uviedol, že otvorenie rakúskej hranice pre utečencov bol len dočasným opatrením. Hovorca rakúskej štátnej polície komentoval, že od soboty 12. septembra 2015 prišlo do Rakúska 16 000 utečencov . Na druhej strane BBC uvádza, že podľa rakúskej polície prišlo 7 000 utečencov v pondelok a 14 000 utečencov v nedeľu. Koľko z nich doposiaľ požiadalo o azyl sa však v správach neuvádza. Ako uvádza Aljazeera dňa 19. Júla, počet žiadostí o azyl denne je 370 pričom približne polovicu žiadateľov tvoria Sýrčania a Afganistanci. V priebehu prvého polroku 2015 Rakúsko obdržalo až 24 850 žiadostí o azyl. Najviac žiadateľov pochádza zo Sýrie, Kosova či Afganistanu. Jedine SITA priniesla informácie o vyjadrení sa premiéra Fica k týmto číslam. Dátum zverejnenia analýzy: 14.09.2015 Naspäť Nahlásiť chybu

zahraničné média
Richard Field
16 000 utečencov
BBC
Aljazeera
žiadostí
SITA


...Slovensko nikdy, nikdy, ani jeden rok od svojho vzniku v 1993 nemalo čo len vyrovnaný, niežeby prebytkový rozpočet...

Podľa údajov Štatistického úradu, Národnej banky Slovenska a Eurostatu na Slovensku skutočne nebol v jeho samostatnej histórii prebytkový ani vyrovnaný štátny rozpočet. Výrok preto hodnotíme ako pravdivý. Čerpali sme z údajov zo Štatistického úradu (roky 1995-2011), doplneného údajmi z Národnej banky Slovenska (roky 1993-1994, .pdf , s. 4).

Štatistického úradu
.pdf
viacero krajín


...keď vy niekoho presviedčate so svojou 80 percentnou nedôveryhodnosťou, pretože 80 % ľudí už neverí tejto vláde a pánovi Matovičovi dokonca 90 %.

Erik Tomáš čísla nedôveryhodnosti zaokrúhlil, jeho výrok sa však opiera o prieskumy verejnej mienky, ktoré naozaj namerali Igorovi Matovičovi aj jeho vláde podobné čísla nedôveryhodnosti, ako opisuje vo výroku. Výrok preto hodnotíme ako pravdivý. Nie je úplne jasné, o ktorom prieskume sa Erik Tomáš pri hodnotení nedôveryhodnosti vlády hovorí. Nedôvera vo vládu sa v rôznych prieskumoch pohybuje na rôznych úrovniach, v závislosti od položenej otázky. Transparency International Slovensko zverejnila 29. novembra na svojej facebookovej stránke prieskum , podľa ktoré vláde dôveruje iba 24 % opýtaných. Dôverou v inštitúcie sa zaoberá aj séria výskumov „Ako sa máte, Slovensko?“, ktorý iniciuje Slovenská akadémia vied. Podľa posledného zverejneného prieskumu , dosiahla dôvera vo vládu, v súvislosti s krízou COVID-19 len 11 %. Starší prieskum pre RTVS z marca tohto roka sa pýtal respondentov na spokojnosť s pôsobením vlády. 83 % respondentov uviedlo, že je skôr nespokojných alebo veľmi nespokojných s pôsobením vlády. Nedôvera voči samotnému ministrovi financií Igorovi Matovičovi je tiež dlhodobo vysoká. V poslednom zverejnenom prieskume pred reláciou, ktorý meral dôveryhodnosť členov vlády, nedôverovalo Igorovi Matovičovi 87,2 % opýtaných. Neskôr v ten istý deň bol v relácii Na Telo prezentovaný novší prieskum dôveryhodnosti, v ktorom si Igor Matovič o niečo polepšil, stále mu však nedôveruje až 86 % opýtaných .

prieskum prieskumu prieskum prieskume prieskum


Váš sociálnodemokratický kolega pán Schulz povedal, že nepodporia v europarlamente tento rozpočet.

Martin Schulz , nemecký politik a predseda Európskeho parlamentu je členom Sozialdemokratische Partei Deutschlands, takže Pavol Frešo sa nemýli, keď ho označuje za Ficovho "sociálnodemokratického kolegu".

Martin Schulz
teraz.sk
noviny
stanovisko
Euronews


Konsolidácia verejných financií bola realizovaná v súlade s predvolebnými sľubmi. Nezaťažili sme ľudí s nižšími a so strednými príjmami, ale banky, monopoly, firmy a ľudí s nadštandardnými príjmami.

Vláda krokmi na konsolidáciu verejných financií získala najviac zdrojov zvýšením daní a odvodov. Aj keď je pravdou, že sa pri týchto opatreniach snažila vyhnúť priamemu postihu nízkopríjmových skupín, ako veľmi obecne deklarovala v predvolebných sľuboch, vo viacerých prípadoch sa jej to aj podľa Slovenskej obchodnej a priemyselnej komory, či inštitútu INESS nepodarilo. Navyše SMER zabránil zníženiu DPH, čo sa dá interpretovať ako konsolidácia aj na úkor stredných a nižšie príjmovýh skupín z dôvodu charakteru nepriamych daní. Výrok hodnotíme ako zavádzajúci. V polovici roku 2012 schválil parlament vládny návrh opatrení na konsolidáciu verejných financií, pretože nás členstvo v eurozóne zaväzovalo už v roku 2013 dostať deficit štátneho rozpočtu pod 3% HDP. Na výdavkovej strane mal štát ušetriť tretinu z potrebných zdrojov a zvyšné dve získať na príjmovej strane. Najviac financií chcela vláda získať zvýšením daní a odvodov (983 mil. eur), úsporou výdavkov štátu a samospráv (933 mil. eur) a rozbitím druhého dôchodkového pilieru (737 mil. eur). Napríklad to, že vláda zabránila zníženiu dane z pridanej hodnoty, pocítili všetky príjmové skupiny obyvateľstva. Rovnako sa zvýšenie správnych poplatkov, či daň z motorových vozidiel sa dotknú všetkých skupín obyvateľstva. Niektoré opatrenia na konsolidáciu verejných financií: zabránenie zníženiu dane z pridanej hodnoty zvýšenie dane z príjmu , obmedzenie maximálnej hranice podpory v nezamestnanosti, zmena dane z motorových vozidiel, zvýšenie správnych poplatkov , zavedenie bankového odvodu na 0,4 percenta z vkladov, zavedenie mimoriadnych odvodov pre regulované subjekty zvýšenie dane z príjmu právnických osôb INESS , 17. december 2012: " Vláda deklaruje, že zvýšenie daní a odvodov sa dotkne najmä tých majetnejších. Vyššie opísané opatrenia tak na prvý pohľad vyzerajú. Všetky opatrenia však prinesú negatívne nezamýšľané dôsledky. Zvýšenie odvodov zvýši náklady zamestnávateľov na svojich zamestnancov. Ostane im tak menej zdrojov na zamestnávanie nových ľudí vrátane nížších príjmových skupín. Tieto sú vzhľadom k svojej nízkej kvalifikácii menej konkurencieschopné na trhu práce, budú tak viac poškodené menšou ponukou práce. Negatívny trend ešte zosilnie zvýšením korporátnej dane z príjmu na 23%. V krízových časoch, keď majú firmy problém udržať sa v plusových číslach, toto zvýšenie vytváraniu nových pracovných miest rozhodne nepomôže. Firma, ktorá operuje s 2-4% maržami môže kvôli rastu dane z príjmu zatvoriť prevádzku. " SITA , 22 jún 2012: " Konsolidačné opatrenia vlády podľa predsedu SOPK (Slovenská obchodná a priemyselná komora, pozn. demagog) postihnú aj skupiny s nízkymi a strednými príjmami, aj keď premiér Robert Fico deklaruje opak. "Aj keď nie priamo, cez priame dane, vo finále, akonáhle sa budú zvyšovať náklady firiem, preklopí sa to do aj do cien," vysvetlil Mihók s tým, že nakoniec tak budú oveľa výraznejšie postihnuté nižšie príjmové skupiny. "vo finále všetko zaplatí občan, aj keď primárne to odvedie firma, niekde inde sa to prejaví," doplnil. " Dátum zverejnenia analýzy: 16.04.2015 Naspäť Nahlásiť chybu

získala ušetriť chcela zabránila dane príjmu podpory dane poplatkov odvodu odvodov dane INESS SITA


...pán Mikloš veľmi rád ignoruje, že tu bola globálna kríza, ktorá postihla celý svet. A kvôli tomu sa nám zvýšil deficit aj dlh. Nie kvôli tomu, že my by sme míňali viac. To vôbec nie je tak.

Z kontextu vyplýva, že dlh aj deficit sa zvýšil kvôli poklesu príjmov. ale J. Počiatek nehovorí pravdu, že slovenská vláda nemíňala viac. Či už označíme extra vládne výdaje za protikrízové alebo nie, medziročne (2008-2009) stúpli výdavky štátneho rozpočtu o cca. 45 mld. Sk (1,5 mld. Eur) ergo slovenská vláda míňala viac.


Je to o normách, o technickom dozore a samozrejme o tom, že akonáhle by tam išlo niečo nefér, tak ani komisia nám to nepreplatí a samozrejme všetko je pod verejnou kontrolou. Dnes sa už zmluvy zverejňujú, predtým nebolo možné ani vedieť, čo sa podpísalo a s kým.

Zmluvy rezortu Ministerstva dopravy, výstavby a regionálneho rozvoja SR sú uverejňované v Centrálnom registri zmlúv.

uverejňované


...cca 800 ľudí na to (chrípku - pozn.) zomrie každý rok.

Podľa materiálu bratislavského Regionálneho úradu verejného zdravotníctva zomrie na Slovensku v dôsledku chrípky ročne v priemere odhadom 1503 pacientov. 816 pacientov zomrie kvôli chrípke „len” počas chrípkovej epidémie. Tvrdenie Borisa Kollára preto hodnotíme ako nepravdivé.

materiálu


Pani Remišová porušila zákon a on presne dopredu vedel, že to poruší. V roku 2018 pán Kaliňák, keď bol ešte v politike, toto mal v majetkovom priznaní, mal to tam v roku 2018, pani Remišová, on to potom následne nepriznal z dôvodu, ktoré povedal na tlačovej konferencii a čo spravila pani Remišová? Hneď utekala do spisu, pozrela si neverejnú časť, ktorá je neverejná, čiže nemôže o tom nikto vedieť a hneď to posunula Matovičovi a prezentovali to na straníckej tlačovej konferencii o utajovaných informáciách v neoficiálnej.

Portál Aktuality začiatkom marca 2025 informoval , že manželka ministra obrany Zuzana Kaliňáková vlastní vilu v Chorvátsku. Minister Kaliňák na informáciu reagoval uverejnením videa na sociálnej sieti Facebook, v ktorom argumentoval , že vilu v majetkovom priznaní svojej manželky neuviedol , pretože chcel chrániť súkromie svojej rodiny. Ďalej tvrdil , že príjmy z jeho podnikateľskej činnosti pokrývajú hodnotu nehnuteľnosti. Podľa Kaliňáka bolo rozhodnutie neuviesť vlastníctvo vily do majetkového priznania v súlade s ústavou, pretože chránil vyšší záujem ( video , 00:02:51).

Predsedníčka výboru pre nezlúčiteľnosť funkcií Veronika Remišová Kaliňáka v súvislosti s vlastníctvom vily obvinila z porušenia ústavného zákona , ktorý politikom ukladá povinnosť každoročne písomne informovať o svojich majetkových pomeroch. Okrem vlastného majetku musia politici podľa zákona v majetkovom priznaní uviesť aj majetkové pomery svojej manželky či manžela a neplnoletých detí (. pdf , s. 5).

Podľa Remišovej sa Kaliňák priznal k úmyselnému porušeniu ústavného zákona. Na tlačovej konferencii 13. marca 2025 Remišová médiá informovala , že Kaliňák danú nehnuteľnosť neuviedol v neverejnej časti majetkového priznania za rok 2023 ( video , 00:07:30 - 00:08:00).

Prvého apríla začal výbor pre nezlúčiteľnosť funkcií prejednávať podnety voči Kaliňákovi a Remišovej na neverejnom rokovaní. Remišová v kontexte prejednávania uviedla , že: „Povinnosťou výboru pre nezlúčiteľnosť funkcií, ktorý sa riadi ústavným zákonom na ochranu verejného záujmu, je skontrolovať, či daný verejný funkcionár má svoj majetok uvedený v majetkovom priznaní. Presne to sme urobili. Skontrolovala som, či vila, ku ktorej sa priznal sám Róbert Kaliňák, je uvedená v majetkovom priznaní, či neporušil zákon. Zistili sme, že tam tú vilu uvedenú nemá. Následne som oznámila, že by mal zaplatiť pokutu a začíname konanie.” Naopak minister Kaliňák argumentuje , že zákon porušila Remišová, keď verejnosť informovala, že Kaliňák neuviedol vilu v neverejnej časti majetkového konania. Remišovej hrozí podľa podnetu pokuta vo výške 12 mesačných platov, zatiaľ čo Kaliňákovi vo výške troch mesačných platov. Výbor by mal v máji 2025 finálne rozhodnúť o tom, kto z dvojice porušil zákon.

Informáciu o tom, či Robert Kaliňák uviedol vilu v neverejnej časti majetkového priznania za rok 2018, sa nám overiť nepodarilo. Kaliňák mal svoje majetkové priznanie z tohto obdobia ukázať reportérke televízie Markíza v reportáži odvysielanej 21. marca 2025 ( video , 00:01:31).

informoval argumentoval neuviedol tvrdil video obvinila zákona zákona pdf priznal informovala video prejednávať uviedla argumentuje neuviedol hrozí troch rozhodnúť video


Nie je to vôbec pravda. Že by lekári z akciových spoločností nedávali výpoveď. Samozrejme nie v takej miere. A je to veľmi jednoduché. Pretože tam, kde prišli akciové spoločnosti, prestali nám fungovať odbory.

Podľa zoznamu výpovedí lekárov, ktorý zverejnilo Ministerstvo zdravotníctva, najviac výpovedí z nemocníc a.s. sa podalo v popradskej nemocnici. V Nemocnici Poprad a.s. podalo k 29.septembru výpoveď 46 zo 176 lekárov, z toho je 15 lekárov kvalifikovaných a 31 lekárov nekvalifikovaných.

zoznamu
Nemocnici Poprad a.s.


V 93 som s ním už nepodnikal (Peter Steinhubel, pozn.). Ja som s ním (Steinhubelom, pozn.) založil len jednu firmu Apex, no nestihli sme ani začať podnikať a Peter z nech vystúpil. Petra poznal aj ústavný právnik Ernest Valko.

Na Obchodnom registri SR sa môžeme dočítať, že vo firme Apex, s. r. o., podnikal Kollár so Steinhübelom do júla 1991, kedy Steinhübel ako spoločník odišiel. V iných firmách spolu s Kollárom nefiguruje. Vieme teda potvrdiť, že s ním nepodnikal oficiálnou formou. Valko sa so Steinhubelom poznal podľa bývalého ministra obrany Pavla Kanisa, ktorý tvrdil, že disponuje nahrávkou so zachytenými hlasmi Steinhübela a Valka. Píše o tom aj denník Pravda . Výrok hodnotíme ako pravdivý.

Obchodnom registri
iných
nahrávkou
Pravda


Videli sme to aj na príkladoch z iných krajín, že krajiny, ktoré sa rozhodli zvyšovať priame dane, tak neviedlo to k úspechu a museli korigovať túto hospodársku politiku.

Nachádzame prípady krajín, kde došlo k zvýšeniu priamych daní a následne k ich zníženiu. Rovnako sme však našli prípady krajín, kde po zvýšení priamych daní k ich zníženiu nedošlo, prípadne bol trend viac premenlivý. V prípade priamych daní fyzických aj právnických osôb navyše v súčasnosti zaznamenávame zvyšovanie u väčšiny štátov EU 27. Výrok Ivana Štefanca podsúva tvrdenie, že zvyšovanie priamych daní je krok, ktorý sa vo všeobecnosti nestretáva v krajinách s úspechom a dane sú opäť znižované. Niečo takéto však nie je možné tvrdiť ako pravidlo, výrok preto považujeme za zavádzajúci.

Podľa údajov Eurostatu (.pdf, s. 29) sa podobná situácia akú opisuje Iva Štefanec čo sa týka daní právnických osôb stala napr. vo Fínsku v rokoch 1995 - 2005, kedy sa daňová sadzba najskôr zvýšila v niekoľkých krokoch a následne po 10 rokoch poklesla. Na Cypre bola situácia obdobná, kde po počiatočnom náraste daňovej sadzby táto potom poklesla.

Naopak, značne kolísavý trend vykazuje situácia v Maďarsku, kde daňová sadzba najskôr poklesla z úrovne 19,6 % na 17,5 %, 21,3 % a nakoniec na 20,6 %. Podobná situácia bola aj v Lotyšsku, kde daňová sadzba v sledovaných rokoch najskôr poklesla, potom vzrástla a potom zase poklesla.

V priemere je trend v rámci EU 27 skutočne taký, že sa priame dane dlhodobo znižujú, s výnimkou posledného roku, kedy dane v priemere mierne vzrástli.

Čo sa týka daňových sadzieb fyzických osôb, v prípade Nórska môžeme sledovať vývoj, ktorý zodpovedá tomu, ako to opisuje Ivan Štefanec, keď krajina zvýšila daňovú sadzbu a potom ju opäť znížila.

V prípade Grécka môžeme vidieť postupná pokles daňovej sadzby v počiatku sledovaného obdobia a následne v roku 2010 nárast, čo pravdepodobne súvisí s úspornými opatreniami. Aj iné krajiny majú podobný vývoj ako Grécko - napr. Taliansko, Španielsko a Cyprus.

V prípade Litvy došlo v roku 2009 k poklesu daňovej sadzby, aby hneď v nasledujúcom roku sadzba opäť vzrástla. Podobne v prípade Maďarska daňová sadzba najskôr poklesla, potom opät vzrástla a potom opäť poklesla.

V prípade Portugalska naopak platí presne opačný trend - daňová sadzba v sledovanom období mierne rástla z počiatočných 40 % až na takmer 50 %.

V prípade Švédska zase daňová sadzba poklesla, potom sa však opäť vrátila na takmer pôvodnú úroveň.

V priemere pre EU 27 sa daňová sadzba pre príjmy fyzických osôb dlhodobo znižovala, k obratu však došlo v minulom roku, kedy sadzba mierne vzrástla.

Eurostatu


... rozložiť zadávanie zákazok na menšie zákazky, aby mali k nim prístup aj menšie podniky – tak to robia aj v Škandinávii.

Portál whoswholegal.com uvádza v roku 2009 o zmenách vo švédskom spôsobe verejného obstarávania nasledovné: " The procurement procedure may of course be divided into different parts with regard to geographic areas, types of products, etc insofar as, for every sub-order, the order of preference established for each part is observe d."

whoswholegal.com


My sme aj bez toho, že by sme na to potrebovali zmenu ústavy, sa rozhodli napr. reformy, zákony, daňovo-odvodovú reformu stiahnuť po dohode s opozičnými stranami z programu, lebo to už sa nepatrí, keď o pár mesiacov neskôr môže vzniknúť iná vláda.

Tvrdenie o stiahnutí daňovo-odvodovej reformy je pravdivé. Podľa správy hospodárskych novín zo 14. októbra 2011 ju stiahla premiérka Radičová s tvrdením, že: " parlament neprijme žiadny zákon, ktorý by mal výrazne zasiahnuť do života voličov ". Stalo sa tak ešte predtým, než prezident podpísal zmenu ústavy SR, ktorá Radičovej vláde umožňovala dovládnuť až do predčasných volieb.

hospodárskych novín

Pravda

SME

štátny rozpočet a s ním súvisiace zákony

zrušenie priestupkovej imunity


Čoskoro budú nové testy antigénové. Tam sme ich už objednali. Bude výsledok do 20-30 minút

Prvý októbrový deň minister zdravotníctva Marek Krajčí prisľúbil nákup tzv. antigénových testov na koronavírus. „Štát ide budúci týždeň nakúpiť pol milióna antigénových testov, ktoré majú trochu užšie terapeutické okno, ale budeme pomocou nich vyhľadávať chorých a testovanie na Slovensku výrazne stúpne.” Podľa zmluvy zverejnenej v Centrálnom registri zmlúv zazmluvnili Štátne hmotné rezervy dodávku testov 2 . októbra - teda dva dni pred odvysielaním relácie. Dodané mali byť do 14-tich kalendárnych dní. Vyhodnotenie antigénového testu trvá 15-20 minút, nie sú však tak presné a citlivé ako PCR testy. Tvrdenie Richarda Sulíka hodnotíme ako pravdivé.

prisľúbil zazmluvnili 2 trvá


...a dokonca nesúhlasil s tým (A. Kiska, pozn.), aby toto (definícia manželstva pozn.) bolo v Ústave.

Andrej Kiska sa nikdy explicitne nevyjadril proti definovaniu manželstva ako zväzku muža a ženy v Ústave SR. Vyjadrenie, že nevidí na takúto zmenu Ústavy dôvod, nie je nevyhnutne odmietnutie definície manželstva v Ústave. Výrok hodnotíme ako zavádzajúci. V rozhovore pre týždenník . týždeň 25. januára 2014 odpovedal Andrej Kiska na otázku redaktora o ústavnom zakotvení manželstva tým, že nevidí dôvod na takúto zmenu. Redaktor: " KDH prišlo s návrhom ústavného zákona o manželstve ako o výhradnom zväzku muža a ženy. Keby ste dostali ako prezident na stôl takýto zákon, podpísali by ste ho?" Kiska: " Pre mňa je základom rodiny určite muž a žena. O tom nemám pochybnosť. Je to stanovené zákonom. Hoci nevidím dôvod kvôli tomu meniť ústavu." Vo vyjadrení takmer o mesiac neskôr pre agentúru SITA 22. februára 2014, Kiska povedal : "...manželstvo je pre mňa zväzok muža a ženy. Domnievam sa, že súčasná legislatívna úprava je postačujúca." V prezidentskej debate na RTVS 12. marca 2013 už povedal (od 00:57:33), že je za to, aby definovanie manželstva ako zväzku muža a ženy v ústave bolo: "Pán premiér, vy viackrát úmyselne zavádzate, pretože ja som jasne povedal, že pre mňa je základom rodiny zväzok muža a ženy. Pravdaže, máme to dané v zákone a určite, pokiaľ je vôľa poslancov, aby to bolo v ústave, ja som stopercentne za. A poprosím, nemiešajme to, že máme manželstvo, a nemiešajme spolu s registrovaným partnerstvom, pretože to je zase iná otázka. A le pre mňa je základom rodiny vzťah muža a ženy a ja som za, aby to v ústave bolo." Dátum zverejnenia analýzy: 22.03.2014 Naspäť Nahlásiť chybu

týždeň povedal RTVS


... priama voľba prezidenta, to sme vytvorili práve v prvej Dzurindovej vláde.

Dzurindova vláda, ktorej súčasťou bola aj Strana maďarskej koalície ( SMK ) na čele s Bélom Bugárom, mala v roku 1999 v Národnej rade ústavnú väčšinu a uzniesla sa na zmene voľby prezidenta na priamu (zákon č. 46/1999 Z. z. ). O prijatí zákona sa rozhodovalo 18. marca 1999 a Béla Bugár, ako aj prítomní poslanci z SMK, hlasovali za. Výrok preto hodnotíme ako pravdivý.

Do roku 1999 prebiehala voľba prezidenta v Národnej rade, ktorá rozhodovala o budúcej hlave štátu prostredníctvom tajného hlasovania. Na zvolenie prezidenta bola potrebná trojpätinová väčšina všetkých poslancov a voľby boli riadené volebnou komisiou, zloženou zo zástupcov poslaneckých klubov. ( .pdf , uznesenie NRSR č. 3093/1992)

Prvé priame voľby prezidenta sa uskutočnili v máji 1999 a ich víťazom sa stal Rudolf Schuster.

SMK
č. 46/1999 Z. z.
hlasovali
.pdf


Náš návrh zákona (o zdanení bánk, pozn.) ste si schovali do šuflíku, lebo je technicky výborne pripravený. To mám od vašich ľudí.

Čo si ministerstvo financií schováva v šuflíku nevieme.


Neviem ako vláda rozhodne o investorovi banskobystrickom, ktorý ma korene dubajsko-ukrajinské…

Tento výrok hodnotíme ako pravdivý, pretože firma RKN Global skutočne sídli v Dubaji a v jej predstavenstve sa nachádzajú primárne Ukrajinci. Vláda Roberta Fica 20. februára 2015 oznámila, že 3 dni pred voľbami do NR SR odsúhlasí investičnú pomoc na vznik závodu , ktorý by mal stáť v v priemyselnom parku v Banskej Bystrici neďaleko mestskej časti Šalková a mal by zamestnať okolo 1200 ľudí. Podľa denníka SME sa jedná o investičný stimul vo výške až 24,3 milióna eur . Jedná sa o firmu RKN Global , ktorá oficiálne sídli v Dubaji a zaoberá sa výrobou cenín, platobných kariet a čistopisov osobných dokladov. Viaceré médiá neskôr prišli s informáciou (na základe blogu Veroniky Remišovej ), že za firmou stoja Ukrajinci s kriminálnym pozadím a je možnosť, že sa jedná o schránkovú firmu. Denník N uvádza viacero informácií o pozadí firmy, ktoré je ukrajinské: "Slovensko rokuje s RKN Global najneskôr od septembra minulého roka, keď sa firma RKN Global predstavovala na Slovensku ako ukrajinský podnik. Dôkazom je napríklad to, že rokovanie s ňou si ako vlastnú aktivitu vykazuje aj ekonomicko-obchodné oddelenie slovenskej ambasády v Kyjeve. Slovenský konateľ RKN Global s. r. o. Alan Buriš je Banskobystričan, ktorý podniká s ukrajinskými spoločníkmi vo viacerých firmách. Ďalšie stopy po Ukrajincoch vidno na webe firmy RKN Global, ktorá je oficiálne registrovaná v Dubaji. RKN Global nevlastní žiaden naozajstný závod, v Dubaji má sídlo v bežnej administratívnej budove, nie sú známe žiadne jej patenty, ktoré by mali byť pre firmu v technologickom sektore samozrejmosťou – upozorňuje Sme. Jediné relevantné kontakty na webe RKN Global vedú k štyrom technologickým partnerom, ktorými sú kyjevské firmy z konzorcia EDAPS. Tie naozaj podnikajú s pomôckami na identifikáciu ľudí, ich najvýznamnejším klientom je ukrajinská vláda, pre ktorú dodávajú pasy, upozornila na blogu kandidátka OĽaNO na poslankyňu Veronika Remišová. Jednou zo štyroch firiem spomínaných na webe RKN Global je firma VTI. Firma s podobným názvom (VTI servis s. r. o.) sídli na Slovensku, jej konateľom je práve Alan Buriš, ktorý zastupuje aj RKN Global. Majiteľmi slovenskej firmy VTI servis sú dvaja ukrajinskí občania." Dátum zverejnenia analýzy: 28.02.2016 Naspäť Nahlásiť chybu

investičnú pomoc na vznik závodu

RKN Global

blogu Veroniky Remišovej

Ukrajinci s kriminálnym pozadím

Denník N


(...) ak my dávame povedzme investorovi, ktorý príde zo zahraničia, investičný stimul na jedno pracovné miesto 35-40 tisíc eur, prečo by sme nemohli nášmu, ktorý vytvorí len, však mali sme 3 takéto návrhy počas štyroch rokov, prečo by sme nemohli nášmu, povedzme domácemu investorovi, ktorý vytvorí ten podnikateľ možnože 5 pracovných miest.

Z údajov zverejnených na portáli Aktuality.sk investičné stimuly vo výške 35-40 tisíc eur na jedno pracovné miesto získalo viacero zahraničných firiem. Most-Híd taktiež počas posledných 4 rokov predložil 3 návrhy zákona o investičných stimuloch. Výrok hodnotíme ako pravdivý. Ako je zverejnené na portáli Aktuality.sk , investičné stimuly vo výške 35 až 40 tisíc eur na jedno pracovné miesto získalo viacero zahraničnch firiem, medzi inými napr. ZKW Slovakia, Stawi, Tondach a iné. Taktiež veľa firiem dostalo aj väčší investičný stimul na jedno pracovné miesto. Priemerná výška investičného stimulu na jedno pracovné miesto bola v rokoch 2002 až 2012 na úrovni 30 504 eur. Poslanci strany Most-Híd naozaj predložili počas 4 rokov 3 návrhy na zmenu zákona o investičnej pomoci, z toho 2 neprešli prvým hlasovaním a 1 jeden vzali listom späť. 5. decembra 2014 išlo o návrh poslanca Zsolta Simona , ktorý neprešiel do druhého čítania. 22. augusta išlo o návrh skupiny poslancov z Mostu-Híd, tento návrh vzali navrhovatelia listom spät 10. septembra 2014. 27. marca 2014 išlo o návrh poslanca Ivana Švejnu, návrh neprešiel do druhého čítania.

Aktuality.sk návrh Simona návrh návrh


Firma Agel je firma, na ktorú prevádzal cez svojho priateľa pán Paška svoje podiely vo firme Medical Group. A potom spätne sa to prevádzalo znovu na priateľa pána Pašku, pána Dušana Macha.

Je pravda, že Pavol Paška a Dušan Mach pôsobili v tých istých firmách. Ďalej je pravdou, že spoločnosť Medical Group bola určité obdobie súčasťou Agelu. Nie sú však známe informácie o vlastníctve a prevode podielov. Výrok preto hodnotíme ako neoveriteľný. Daniel Lipšic Pavla Pašku už skôr obvinil z prepojenia na viacero spoločností pôsobiacich v zdravotníctve. Medical Group SK , v ktorej pôsobil Paška do roku 2002 bola premenovaná zo spoločnosti Martek Medical SK, ktorej predchádzal Fakon a.s.. Do Medical Group SK vstúpil Dušan Mach v roku 2008 ako člen dozornej rady. Martek Medical SK mal byť od roku 2008 do roku 2011 súčasťou spoločnosti Agel na základe akvizície uskutočnenej Martek Medical Group. Od 7. júla 2011 už spoločnosť nie je členom skupiny Agel. Mach pôsobil aj v iných firmách, v ktorých pôsobil Paška. Jedná sa o firmu SUISSE PHARMACIA a Biwater Slovakia .

obvinil
Medical Group SK
súčasťou
akvizície
SUISSE PHARMACIA
Biwater Slovakia


...kde sme povedali, každý nelegálny migrant, ktorý prekročí hranicu, bude obmedzený na slobode. Pôjde do zaisťovacieho tábora, v ktorom nemá voľnosť pohybu. A práve to je základný rozdiel medzi nami a dajme tomu Grékmi, ktorí povedali, že nebudú dávať nelegálnych migrantov do ciel, nebudú ich zatvárať.

Je pravdou, že každý nepravidelný migrant, ktorý prekročí hranicu SR, bude zadržaný. Prepracovaná tzv. prijímacia smernica azylovej politiky EÚ zabezpečuje humánne materiálne prijímacie podmienky pre žiadateľov o azyl v celej EÚ a aby boli základné práva dotknutých osôb plne rešpektované. Zaistenie má byť použité len v nevyhnutných (určitých) prípadoch.

útvaroch

TASR

v celách

na štadióne

neuzatvorila


Túto možnosť (predĺženie čerpania eurofondov, pozn.) dostali len dve krajiny Slovensko a Rumunsko.

Je pravdou, že len Slovensko a Rumunsko môže čerpať eurofondy dlhšie na základe už schváleného pravidla n+3. Výrok hodnotíme ako pravdivý. Euractiv , 25. septembra 2013: "Vo výbore Európskeho parlamentu prešla výnimka pre Slovensko a Rumunsko. Ostatné štáty výnimku nedostali. Namiesto dvoch rokov po konci programového obdobia 2007-2014 bude mať Slovensko na dočerpanie prostriedkov z európskych fondov tri roky (tzv. pravidlo N+3)." 6. októbra o tomto návrhu diskutoval Európsky parlament a Rada. Európsky parlament definitívne schválil predĺženie čerpania eurofondov pre Slovensko a Rumunsko 20. novembra 2013, deň predtým to prešlo Regionálnym výborom. TASR , 20. novembra 2013 "Poslanci Európskeho parlamentu (EP) dnes podľa očakávania odobrili výnimku pre Slovensko a Rumunsko, ktorá obom krajinám umožní dočerpať prostriedky z európskych fondov počas troch rokov namiesto dvoch (pravidlo N+3)." Dátum zverejnenia analýzy: 19.11.2013 Naspäť Nahlásiť chybu

Euractiv návrhu TASR


Len ma prekvapuje, že v kultúrno-etických veciach ste hlasovali s Progresívnym Slovenskom, keď sa hlasovalo o tzv. práve na potrat.

Rudolf Huliak hlasoval proti návrhu, ktorý vyzýval k zamietavému postoju vlády voči zahrnutiu práva na potrat do Charty základných práv Európskej únie. Proti sa vyjadrila tiež väčšina poslancov Progresívneho Slovenska. Výrok preto hodnotíme ako pravdivý.

V reakcii na snahu Európskeho parlamentu zahrnúť právo na potrat do Charty základných práv Európskej únie, poslanec Krátky z hnutia Slovensko vyzval v návrhu vládu, aby sa vyhradila proti tejto iniciatíve a hlasovala proti procedúram, ktoré by viedli k tejto zmene. Poslanec Huliak, ktorý bol v tom čase súčasťou klubu SNS, hlasoval proti tomuto návrhu, podobne ako 21 poslancov PS. Ostatní poslanci SNS sa hlasovania zdržali.

V iných kultúrno-etických otázkach však Huliak hlasoval v súlade s SNS. Napríklad, spolu so siedmimi spolustraníkmi sa zdržal hlasovania o návrhu zákona poslancov PS, ktorý by modifikoval postavenie cirkví a náboženských spoločenstiev. Taktiež sa zdržal hlasovania pri návrhu zákona na priznanie dvojdňového voľna pre ženy, ktoré zažili spontánny potrat. Rovnako hlasovala väčšina klubu SNS.

snahu vyzval hlasoval zdržal modifikoval zdržal priznanie


Vygenerovali sme cca 350 miliónov eur (eurofondov, pozn.) takých, s ktorými nevieme pohnúť dopredu. A týchto 350 miliónov eur bude mať len dve cesty. Prvá cesta je ta, že EP a samozrejme orgány pred ním schváli zmenu nariadenia, N/3, to znamená, že tých 350 miliónov alebo povinnosť vyčerpania tých 350 miliónov sa presunie do roku 2014, alebo neschváli a tých 350 miliónov prepadne.

Ľubomír Vážny zabudol pri uvádzaní možností nakladania s danou sumou aj možnosť jej presunu medzi operačnými programami. Výrok preto označujeme za nepravdivý. Ľubomír Vážny uvádza vo viacerých médiách v prípade výšky ohrozených eurofondov sumu blízku 350 mil. EUR: SITA (7. mája 2013): "Akcelerujeme dočerpanie 300 mil. eur . Čím viac to analyzujeme, tým viac zisťujeme, že niektoré veci sú mimo nášho dosahu", dodal ( Vážny, pozn.) ." TASR (7. mája 2013) : "Za úspech považujem to, že sme z rizikovej sumy v maximálnej výške 650 miliónov eur zavedením krízového manažmentu a osobnej zodpovednosti vygenerovali sumu niečo cez 300 miliónov eur ," uviedol dnes po porade zainteresovaných ministrov podpredseda vlády SR pre investície Ľubomír Vážny (Smer-SD)." SITA (20. júna 2013): "Podpredseda vlády pre investície Ľubomír Vážny, ktorý zodpovedá aj za eurofondy, predpokladá, že prepadne okolo 350 mil. eur ." Nie je však pravdou, že existujú iba dve cesty riešenia tejto sumy, koré uvádza Vážny - teda dohoda s EK o presunutí do ďalšieho obdobia, alebo prepadnutie. V marci 2013 i máji 2013 sa predstavitelia vlády vrátane Ľubomára Vážneho vyjadrili opakovane v takom zmysel, že okrem predĺženia obdobi čerpanie existuje aj možnosť presunu prostriedkov medzi operačnými programami: "Do úvahy pripadá ďalšie presunutie finančných prostriedkov z operačných programov, kde sa eurofondy čerpajú najslabšie, a tiež odloženie ich využitia do ďalšieho roku." Výrok preto hodnotíme ako nepravdivý, pretože v Ľubomír Vážny vylúčil druhú možnosť a zodpovednosť za prepadnutie/neprepadnutie zdrojov tak presunul na európsku komisiu.

SITA
TASR
SITA
marci 2013
máji 2013


Jedna poznámka ohľadom učiteľom na tento rok, alebo platov učiteľov na tento rok. O 5%. Vy o tom nemusíte možno vedieť ale to kúzelné zvýšenie o 5% sa udialo hlavne preto, že sa hralo so štatistikami, pán Štefanec a počet učiteľov bol upravený skoro o 4 tisíc.

Tvdenie P. Kažimíra nie je pravda.

Deník Pravda.sk uvidol, že 09. októbra 2012 sa má zísť Hospodárska a sociálna rada, ktorá má rokovať o návrhu štátneho rozpočtu, 10. októbra by mala zasadať vláda. Až tá by mala rozhodnúť či ustúpi učiteľom alebo nie. Odborári stále trvajú na svojich požiadavkach, ale Minister financií P. Kažimír ich stále odmieta.

Nepodarilo sa nám zistiť či sa počet učiteľov znížil o 4 tisíc.

Pravda.sk


My sme si vlastne pozvali aj ministra vnútra na Výbor pre obranu a bezpečnosť spolu s prezidentom Gašparom Policajného zboru SR, kde nám teda vysvetlili, akým spôsobom sa v tomto prípade vlastne konalo.

Na Výbore pre obranu a bezpečnosť vystúpili Robert Kaliňák (Minister vnútra) a Tibor Gašpar(prezident Policajného zboru SR) a mali vysvetliť dôvod zdĺhavého vyšetrovania útoku extrémistov na študentský klub v Nitre. Členom výboru sa ani nepozdávalo, že znalec bol k prípadu prizvaný až 2 mesiace po útoku. Poslanec Lipšic navrhol výboru prijať uznesenie kvôli znepokojeniu o činnosti polície. Poslanec Vašečka žiada poslanecký prieskum na polícii v Nitre. Poslanec Galko vyzval ministra Kaliňáka aby podal výboru informácie, či medzi zadržanými boli aj členovia ozbrojených zborov.

webnoviny.sk

pravda.sk

tyzden.sk

teraz.sk


Analytická jednotka britského The Economist zistila, že Bratislava patrí do desiatky miest sveta, kde sa najviac zlepšili podmienky na život za ostatných päť rokov.

Podľa analýzy The Economist je pravdou, že Bratislava sa umiestnila v desiatke miest (na 2. mieste), v ktorých sa za posledných päť rokov zlepšili podmienky na život. Dodávame však, že umiestnenie v danom rebríčku je výsledkom viacerých faktorov, pričom mnoho z nich nemusí vôbec súvisieť s činnosťou mesta a primátora.

The Economist
Analýza


V tom návrhu (zákona o prokuratúre, pozn.) je podmienka bezúhonnosti nastavená tak, aby ju pán Daniel Lipšic spĺňal.

Vo vete predchádzajúcej tomuto tvrdeniu Marián Kotleba uvádza, že podľa neho je „to celé” našité na Daniela Lipšica. V tomto kontexte hovorí o (účelovom) nastavení podmienky bezúhonnosti v prospech (práve) Daniela Lipšica. Rovnaká podmienka bezúhonnosti, akú navrhujú do nového zákona poslanci dnešnej koalície, však pre generálneho prokurátora platí už dnes - len nie je upravená v zákone, ktorý rieši jeho voľbu. Daniel Lipšic ju spĺňa. Okrem toho, z verejne dostupných zdrojov neexistuje v tomto momente dôkaz pre konštatovanie, že pravidlá sú šité práve na Daniela Lipšica. Tvrdenie Mariána Kotlebu, v duchu ktorého koalícia navrhuje tú-ktorú časť zákona s úmyslom, aby sa pod ňu vošiel konkrétny kandidát, preto hodnotíme ako neoveriteľné. Návrh na zmenu spôsobu voľby GP Návrhy zmeny spôsoby voľby generálneho prokurátora predpokladá, že o funkciu sa budú môcť uchádzať aj neprokurátori. Podmienkou kandidatúry má byť vek 40 rokov, právnické vzdelanie či 15-ročná prax. Okrem toho má kandidát byť „ bezúhonný a jeho morálne vlastnosti a doterajší život dávajú záruku, že funkciu generálneho prokurátora bude riadne a čestne vykonávať.” Bezúhonný je kandidát vtedy, ak nebol odsúdený za úmyselný trestný čin alebo nemá zahladený niektorý z vybraných trestných činov. Dnešný zákon Zákon , ktorý upravuje voľbu generálneho prokurátora, nehovorí o bezúhonnosti kandidáta. Generálnym prokurátorom sa však môže stať len prokurátor - a na neho zákonodarca podmienku bezúhonnosti už kladie . Aj dnes platí, že prokurátor nesmie byť odsúdený za úmyselný trestný čin a nesmie mať zahladený niektorý z vybraných trestných činov. Daniel Lipšic Začiatkom mája 2020 označil Richard Sulík (SaS) Daniela Lipšica za jedno z kvalitných mien, ktoré by mohli byť v debate o funkciu generálneho prokurátora. Lipšic v reakcii na to uviedol , že nateraz nevidí dôvod rozmýšľať o kandidatúre a nerozmýšľa o zákulisných ťahoch. V minulosti bol právoplatne odsúdený za prečin usmrtenia - čo je jeden z nedbanlivostných (a teda neúmyselných) trestných činov. Podmienku bezúhonnosti teda spĺňa aj za súčasných pravidiel. Marián Kotleba nereagoval na žiadosť o vyjadrenie, aby uviedol zdroj, z ktorého vychádzal pri svojom tvrdení.

Návrhy má má je Zákon kladie označil uviedol odsúdený prečin


V prípade západoslovenských energetických závodov (vyplatenie superdividendy, pozn.) je tuná požiadavka EON-u, to znamená nie požiadavka štátu ako to bolo niekde mylne písané.

Polovičným vlastníkom ZSE je E.ON. Podľa informácií Trendu z 8. októbra 2013 si ZSE požičali na trhoch sumu vo výške 630 miliónov eur. Demagog.SK nezistil žiadnu informáciu, podľa ktorej mal o vyplatenie superdividedy požiadať práve E.ON. Výrok hodnotíme ako neoveriteľný. TASR 3. septembra 2013 informovala, že vláda počíta na roky 2014 až 2016 príjmy zo superdividend na úrovni 400 miliónov eur. Návrh štátneho rozpočtu na roky 2014 až 2016, ktorý 10. októbra schválila vláda uvádza: " V roku 2013 sa očakávajú príjmy zo superdividendy vo výške 0,4 mld. eur ." Dátum zverejnenia analýzy: 14.10.2013 Naspäť Nahlásiť chybu

TASR Návrh


…primátor Malaciek, pán Říha, (…) Občania ho pravidelne volia, zrazu ho zbalila NAKA. Obvinený. No a dnes sa ukázalo, že je nevinný.

Juraj Říha je primátorom Malaciek tretie funkčné obdobie od roku 2014. Stíhaný bol za podplácanie, v roku 2020 ho obvinil developer František Bobák. V decembri 2022 Úrad špeciálnej prokuratúry stíhanie zastavil. Výrok hodnotíme ako pravdivý.

Podľa developera Bobáka si primátor Říha žiadal úplatok za vybavenie kolaudačného rozhodnutia. Podpis ku kolaudácii Bobákovej bytovky mal Říha podmieniť kladným vyjadrením dopravného inžiniera Okresného dopravného inšpektorátu k výstavbe športovej arény.

Vyšetrovateľ NAKA zadržal a obvinil z prijímania úplatku 12. mája 2020 okrem primátora aj miestneho podnikateľa Mária Longauera. Obvinenie padlo v rámci protikorupčnej akcie Staviteľ. V decembri 2022 však bolo Říhovi aj Longauerovi obvinenie prokuratúrou zrušené a trestné stíhanie zastavené.

V uznesení bolo uvedené : “Je nepochybné, že sa nestal skutok, pre ktorý sa vedie trestné stíhanie.”

developer úplatku uvedené


To, že bola pani (Jankovská, pozn.) ako štátna tajomníčka, ja som ju tam nenominovala, dokonca si veľmi dobre pamätám v čase, keď jej bol odobratý mobilný telefón, že som napísala post na sociálnu sieť, že by bolo veľmi dobré keby odstúpila, pretože nie je normálne, aby sa vysokej štátnej úradníčke, kde ja radím štátnu tajomníčku, prídu zobrať mobilný telefón.

Podľa Zákona o organizácii činnosti vlády štátneho tajomníka vymenúva a odvoláva vláda na návrh príslušného ministra. Jankovskú teda ako nominantku strany Smer vymenovala vláda Roberta Fica v roku 2016. Monika Beňová nebola jej súčasťou, je však členkou Smeru. „Je to veľmi nepríjemné, že voči nej ako štátnej tajomníčke ministerstva spravodlivosti musel byť vykonaný takýto úkon. Myslím si, že by sa nad tým mala zamyslieť a opustiť v tejto chvíli tento post,“ uviedla Beňová v čase, keď polícia zadržala Jankovskej telefón. Status na Facebooku viac dohľadateľný nie je, tvrdenie Moniky Beňovej však v duchu povedaného sedí s jej vtedajšími vyjadreniami pre médiá. Hodnotíme ho preto ako pravdivé.

Zákona vláda nebola uviedla


V Európe máme krajiny, ktorým sa darí (čo sa týka zamestnanosti - pozn. demagog.sk) dobre, patrí medzi ne aj náš hlavný obchodný partner Nemecko, patrí napríklad medzi ne aj Estónsko, keď hovoríme o postkomunistických krajinách. A máme aj krajiny, ktorým sa v oblasti zamestnanosti darí veľmi zle ako je Grécko a Španielsko.

Nezamestnanosť v Nemecku medziročne klesala nepretržite od roku 2007, ako vyplýva z údajov tamojšieho Spolkového štatistického úradu. V decembri 2012 bola medziročne nižšia ako v decembri 2011 o 0,2 percenta. Naopak, zamestnanosť podľa rovnakého zdroja stúpala, za december 2012 meziročne o 0,7%.

údajov zdroja údajov vzrástla údaje graf grafom


Malá novela chce od 1.9. tohto roku spolu s novelou trestného zákona sprísniť postih hlavne v oblasti nelegálnych, alebo ilegálnych stavieb.

Znenie tzv. Malej novely je v súčasnosti v medzirezortnom pripomienkovom konaní. Plným názvom návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) si môžete prečítať tu (.pdf). "§ 102a Zastavenie prác na nepovolenej stavbe (1) Ak orgán štátneho stavebného dohľadu zistí nepovolenú stavbu, zabezpečí o tom dôkazný prostriedok podľa § 98a ods.3 a oznámi to bezodkladne stavebnému úradu, ktorý na základe tohto oznámenia začne konanie podľa § 88. (2) Stavebný úrad vydá bezodkladne predbežné opatrenie9c), ktorým rozhodne o zastavení prác na stavbe a určí opatrenia na ochranu stavby a staveniska. Rozhodnutie stavebný úrad doručí stavebníkovi, zhotoviteľovi stavby a stavbyvedúcemu alebo osobe, ktorá vykonáva na stavbe stavebný dozor. (3) V rozhodnutí podľa odseku 2 môže stavebný úrad uložiť fyzickej osobe alebo právnickej osobe podľa povahy veci tiež povinnosť zdržať sa takej činnosti, ktorá nad prípustnú mieru ustanovenú osobitnými predpismi poškodzuje životné prostredie, alebo povinnosť vykonať také opatrenia, ktoré znížia nepriaznivé účinky ich činnosti na životné prostredie na prípustnú mieru. Pôsobnosť iných orgánov podľa osobitných predpisov nie je dotknutá. (4) Ak osoby, ktorým sa rozhodnutie podľa odseku 2 má doručiť, alebo ich pobyt, nie sú známe, oznámi stavebný úrad rozhodnutie verejnou vyhláškou. (5) Odvolanie proti rozhodnutiu o zastavení prác na stavbe nemá odkladný účinok. (6) Ak nejde o jednoduchú stavbu, drobnú stavbu alebo stavebnú úpravu, zašle stavebný úrad rozhodnutie podľa odseku 2 bezodkladne na vedomie aj útvaru Policajného zboru, príslušnému podľa osobitného predpisu. (7) Stavebný úrad podľa povahy veci doručí rozhodnutie na vedomie aj dodávateľovi vody, elektrickej energie a iných médií potrebných na uskutočnenie stavby. (8) Ak stavebník nerešpektuje rozhodnutie podľa odseku 2, vydá stavebný úrad rozhodnutie, ktorým nariadi dodávateľovi vody, elektrickej energie a iných médií potrebných na uskutočnenie stavby, zastavenie dodávok na stavbu. Rozhodnutie doručí aj stavebníkovi. Odvolanie proti tomuto rozhodnutiu nemá odkladný účinok. (9) Stavebník môže pokračovať v prácach na stavbe len na základe nového rozhodnutia stavebného úradu (§ 88 a § 88a). § 106 2) Stavebný úrad alebo inšpekcia uloží pokutu od 17.000 eur do 170.000 eur právnickej osobe alebo fyzickej osobe oprávnenej na podnikanie, ktorá ako stavebník alebo vlastník stavby a) vykonáva činnosti bez územného rozhodnutia alebo v rozpore s ním, b) neodstráni zistené nedostatky stavby nariadené rozhodnutím stavebného úradu alebo inšpekcie (§ 102 ods. 3), c) zhoršuje životné prostredie tým, že predlžuje lehotu výstavby v rozpore so stavebným povolením, d) uskutočňuje stavbu alebo jej zmenu bez stavebného povolenia alebo v rozpore s ním, ak nejde o trestný čin9e), e) užíva stavbu bez kolaudačného rozhodnutia alebo v rozpore s ním, f) umožní inej osobe užívanie stavby bez kolaudačného rozhodnutia alebo v rozpore s ním, g) odstraňuje stavbu bez povolenia príslušného orgánu, ak sa takéto povolenie vyžaduje. (3) Stavebný úrad alebo inšpekcia uloží pokutu od 100.000 eur do 350.000 eur právnickej osobe alebo fyzickej osobe oprávnenej na podnikanie, ktorá ako stavebník alebo vlastník stavby a) bez stavebného povolenia uskutočňuje stavbu v chránenom území alebo v ochrannom pásme, ak nejde o trestný čin9e), b) nezastaví stavebné práce na nepovolenej stavbe napriek právoplatnému rozhodnutiu stavebného úradu o zastavení stavebných prác (§ 102a ods. 2), ak nejde o trestný čin9f), c) odstraňuje stavbu, ktorá je kultúrnou pamiatkou bez povolenia odstránenia stavby. Súčasný zákon z 27. apríla 1976 o územnom plánovaní a stavebnom poriadku (stavebný zákon) aj s príslušnými novelami si viete pozrieť tu . V súčasnom zákone je maximálna pokuta stanovená na 5 mil. Sk (166.000 eur). Novela tak viac ako dvojnásobne navyšuje maximálnu sadzbu pokuty.

tu tu


My sme tie sadzby dokonca v mnohých citlivých oblastiach znížili z ôsmich percent na šesť, napríklad na majetok, v niektorých oblastiach ešte nižšie.

V januári 2018 predložilo Ministerstvo financií SR návrh zákona o dani z poistenia do pripomienkového konania. Novela zákona hovorí o náhrade 8 % odvodu z neživotného poistenia. Väčšina odvetví životného aj neživotného poistenia by mala podliehať dani vo výške od 2 % do 8 %. V prípade poistenia škôd na majetku ministerstvo navrhuje daň z poistenia vo výške 6 %. Najnižšie 2 a 3 % sadzby navrhuje rezort financií v odvetviach životného poistenia. Výrok hodnotíme ako pravdivý.

predložilo
Ministerstva financií SR
Ministerstvo financií
TASR